Μάθε να ράβεις με την ραπτομηχανή σου 2 | Learn2Craft\nΔες το promo βίντεο ΑΓΟΡΑΣΕ ΤΟ ΓΙΑ 35 ευρώ +Φ.Π.Α.\nΟλοκλήρωσες το "Εισαγωγή στη ραπτική με ραπτομηχανή" και θέλεις να μάθεις επιπλέον τεχνικές;\nΞέρεις να ράβεις και θες να εμπλουτίσεις τις γνώσεις σου με πιο εξειδικευμένες τεχνικές;\nΤότε είσαι στο σωστό online σεμινάριο! Εδώ θα μάθεις όσα χρειάζεσαι για να εξελίξεις τις ικανότητες σου στη ραπτική. Το σεμινάριο παρουσιάζει η mama της χειροτεχνίας, η Ελίνα Αντωνοπούλου.\nΘέλεις να μάθεις να ράβεις πιο περίπλοκα projects, αλλά με τις υποχρεώσεις, το σπίτι, τη δουλειά ή τα παιδιά, αισθάνεσαι οτι δεν έχεις χρόνο να διαθέσεις σε αυτό;\nΘέλεις να παρακολουθήσεις κάποιο σεμινάριο ραπτικής για προχωρημένους, αλλά δεν υπάρχει κάποιο εργαστήριο κοντά σου ή δεν σε βολεύουν με τίποτα οι ώρες;\nΈχεις ήδη παρακολουθήσει κάποιο σεμινάριο ραπτικής, αλλά τώρα που τελείωσε νιώθεις ότι σου λείπουν επιπλέον γνώσεις;\nΕίσαι στο σπίτι σου, στην άνεση του καναπέ σου με το laptop σου, είναι η ώρα να μάθεις όλα τα μυστικά για τις σούρες.\nΝαι, είναι τόσο απλό! Με το σεμινάριο «Διακοσμητικές τεχνικές ραπτικής στη ραπτομηχανή» μπορείς να εμπλουτίσεις τις γνώσεις σου στη ραπτική και να απογειώσεις τα ραπτικά σου project.\nΤι θα μάθεις στο "Διακοσμητικές τεχνικές ραπτικής στη ραπτομηχανή"\nΤο σεμινάριο χωρίζεται σε 6 θεματικές ενότητες. Κυρίως για τη δική σου ευκολία. Κάθε ενότητα έχει από κάτω της μια σειρά από μαθήματα. Το μάθημα είναι σε μορφή video και μπορεί να συνοδεύεται από σημειώσεις, αρχείο με βοηθητικό υλικό που μπορείς να κατεβάσεις στον υπολογιστή σου και projects που προτείνουμε να κάνεις για να εμπεδώσεις την ύλη και να κατανοήσεις πώς θα εφαρμόσεις αυτά που έμαθες στην πράξη.\nΜην ανησυχείς, σε έχουμε και σε αυτό. Έχουμε φτιάξει αποκλειστικά για όσους πάρουν αυτό το σεμινάριο 6 projects ραπτικής για προχωρημένους απόλυτα προσαρμοσμένα στην ύλη που έχουμε καλύψει παρέα.\nΕπιπλέον, στο τέλος του σεμιναρίου θα βρεις και λίστα με ακόμη περισσότερα προτεινόμενα projects για να εξασκήσεις τις ολοκαίνουργιές σου ικανότητες! Η λίστα θα εμπλουτίζεται σε τακτά διαστήματα.\nΚαλωσήρθες στο Διακοσμητικές τεχνικές ραπτικής στη ραπτομηχανή (0:47)\nΤα υλικά και εργαλεία ραπτικής που θα χρειαστείς για το σεμινάριο\nΡΕΛΙΑ ΚΑΙ ΡΕΛΙΑΣΜΑΤΑ\nΤι είναι το ρέλι και τι τύποι υπάρχουν (1:23)\nΠώς φτιάχνω λοξό ρέλι (με εργαλείο και χωρίς) (9:03)\nΠώς τοποθετώ ρέλι σε ευθεία (8:44)\nΠώς τοποθετώ ρέλι σε γωνία και καμπύλη (11:49)\nProject 1: Πετσέτες κουζίνας με ρέλι\nΤι είναι το φυτίλι και τι τύποι υπάρχουν (1:24)\nΠώς φτιάχνω φυτίλι (3:35)\nΠώς τοποθετώ το φυτίλι (9:36)\nProject 2: Μαξιλαροθήκη με φυτίλι\nΤΡΕΣΣΕΣ ΚΑΙ ΑΛΛΑ ΔΙΑΚΟΣΜΗΤΙΚΑ\nΤι είναι οι τρέσσες και τι είδη υπάρχουν (1:14)\nΠως ράβω με διαφορετικές τρέσσες (9:37)\nΤι είναι το ρικ ρακ και πως το ράβω επάνω στο ύφασμα (12:35)\nProject 3: Σετ σουπλά με ρικ ρακ ανάμεσα στη ραφή\nΤύποι λάστιχου και πως χρησιμοποιούνται στην ραπτική (1:39)\nΠως τοποθετώ λάστιχο επάνω στο ύφασμα (8:43)\nΠώς περνάω λάστιχο σε τούνελ (14:49)\nProject 4: Παιδικό παντελονάκι με λάστιχο\nProject 5: Παιδική φούστα με εξωτερικό λάστιχο (ΝΕΟ)\nΤι είναι οι σούρες και πως τις φτιάχνω (10:23)\nProject 6: Ποδιά με σούρες (ΝΕΟ)\nΤα 3 βασικά είδη πιέτας και πως τα ράβω (7:57)\nProject 7: Tσάντα με πιέτες\nΠώς μπορώ να κάνω στρίφωμα στρογγυλό ή σε καμπύλη (προχωρημένοι) (ΝΕΟ)\nΥλικά και εργαλεία ραπτικής για το σεμινάριο\nΟδηγός ποδαράκια ραπτομηχανής για προχωρημένους (ΝΕΟ)\nΟδηγός για τρέσες και διακοσμητικά\nΛεξιλόγιο με όρους ραπτικής #2 (ΝΕΟ)\nΕπιπλέον ιδέες για να εξασκήσεις όσα έμαθες...\nΜε την εγγραφή σου στο σεμινάριο γίνεσαι μέλος μιας ομάδας ανθρώπων που όπως εσύ, αποφάσισαν να εμπλουτίσουν τις γνώσεις τους στη ραπτική με τον εύκολο τρόπο. Στην ομάδα αυτή θα μπορείς να συζητάς για ό,τι σε απασχολεί σχετικά με το σεμινάριο, να αναρτάς φωτογραφίες από τις δημιουργίες σου και να έρθεις σε επαφή με άτομα που μοιράζεσαι την κοινή σας αγάπη για τη ραπτική.\n"Ευχαριστώ πολύ!!!Όταν γράφτηκα στο σεμινάριο ήξερα μόνο πως λειτουργεί η ραπτομηχανή και μπορούσα να ράβω μόνο ευθείες ραφές, και σε ένα χρόνο κατάφερα να κάνω πράγματα που πριν μου φαίνονται ακατόρθωτα!!"\n- Χαρά Στρατηγοπούλου, μαθήτρια του Διακοσμητικές τεχνικές ραπτικής στη ραπτομηχανή\nΗ ραπτική είναι μια από τις αγαπημένες της ασχολίες και σε αυτό το σεμινάριο θα σε μυήσει στα μυστικά της ραπτικής για προχωρημένους!\nΤο "Διακοσμητικές τεχνικές ραπτικής στη ραπτομηχανή" αποτελείται από μια σειρά μαθημάτων σε βίντεο που μπορείς να παρακολουθήσεις από τον υπολογιστή σου. Το μόνο που χρειάζεται να κάνεις είναι να συνδεθείς στο internet και να επιλέξεις ποιό μάθημα θέλεις να δεις. Μπορείς να τα δεις με τη σειρά που σου προτείνουμε ή με την σειρά που θέλεις εσύ. Μαζί με τα video θα βρεις και επιπλέον ασκήσεις, λίστες και σημειώσεις σε ηλεκτρονική μορφή για να σε βοηθήσουν συμπληρωματικά.\nΤο Διακοσμητικές τεχνικές ραπτικής στη ραπτομηχανή φτιάχτηκε τον Ιούνιο του 2018 και δεν σταματάει ποτέ. Μπορείς να επιστρέφεις και να βλέπεις το βίντεο που θέλεις ανά πάσα στιγμή!\nΠιστεύουμε απόλυτα στην δωρεάν διανομή της γνώσης. Υπάρχουν πολλά δωρεάν σεμινάρια ραπτικής στο διαδίκτυο αλλά εδώ θα λάβεις ολοκληρωμένη γνώση, ποιοτικά και συγκεντρωμένα. Το "Μάθε να ράβεις με τη ραπτομηχανή σου vol.2" είναι ένα ολοκληρωμένο σεμινάριο. Όπως θα πλήρωνες για να παρακολουθήσεις ένα σεμινάριο ραπτικής σε κάποιο εργαστήριο, έτσι θα χρειαστεί να πληρώσεις και για αυτό. Έχουμε βάλει πολύ προσωπική δουλειά σε όλο αυτό και πιστεύουμε πραγματικά οτι τα χρήματα που θα πληρώσεις είναι λίγα αναλογικά με το πόσα πράγματα θα πάρεις από εμάς!\nΕάν δεν έχεις πιστωτική κάρτα και θέλεις να αγοράσεις το σεμινάριο, μπορείς να κάνεις κατάθεση σε λογαριασμό. Χρησιμοποιούμε τράπεζα εξωτερικού, οπότε θα χρειαστεί να προσθέσεις 4 ευρώ στο ποσό για τα έξοδα εμβάσματος. Επίσης, μπορείς να πληρώσεις με paypal εδώ www.paypal.me/learn2craft. Σε κάθε περίπτωση, μην ξεχάσεις να μας στείλεις την απόδειξη πληρωμής στο [email protected] για να σου δώσουμε πρόσβαση στο σεμινάριο.\nΣτο «Ράβουμε με "δύσκολα" υφάσματα #1» σου δίνουμε όλες τις πληροφορίες για διάφορους τύπους υφασμάτων και πως να τα χρησιμοποιείς για τις δημιουργίες σου. Όσα θα μάθουμε παρέα προϋποθέτουν οτι έχεις βασικές γνώσεις ραπτικής. Σε περίπτωση που δεν έχεις μπορείς να ξεκινήσεις από το σεμινάριο μας "Εισαγωγή στη ραπτική με ραπτομηχανή". Μαζί με τα μαθήματα σου δίνουμε και ασκήσεις, οδηγούς, λίστες κτλ. Επιπλέον, σε κάθε ενότητα θα βρεις και ένα project για να εξασκηθείς στα όσα έμαθες για την συγκεκριμένη κατηγορία υφασμάτων. Από εκεί και πέρα ο κόσμος της ραπτικής είναι ανοιχτός μπροστά σου. Πρακτικά θα μπορείς να ράψεις οποιοδήποτε project θέλεις χρησιμοποιώντας τις τεχνικές που έμαθες μαζί μας! Πώς σου ακούγεται αυτό;\nΥπάρχει και σεμινάριο ραπτικής για αρχάριους;\nΝαι, στο learn2craft.gr προσφέρουμε και το "Εισαγωγή στη ραπτική με την ραπτομηχανή" που απευθύνεται σε εντελώς αρχάριους στη ραπτική. Μπορείς αν θέλεις να αποκτήσεις και τα δύο σεμινάρια σαν πακέτο σε προνομιακή τιμή!\nΑν έχεις κωδικό έκπτωσης, μπορείς να τον προσθέσεις στην επόμενη σελίδα (αφού πατήσεις το κουμπί "Αγόρασέ το").\n* Το ποσό εμφανίζεται χωρίς ΦΠΑ. Ο νόμος ορίζει ότι ο ΦΠΑ προστίθεται ανάλογα με την χώρα κατοικίας σου. Επίλεξε την χώρα κατοικίας σου στο επόμενο βήμα για να δεις την τελική τιμή.\nΤιμή αγοράς Κουπόνι έκπτωσης\nΤελική τιμή εξόφλησης με Φ.Π.Α. 24%


Παραίτηση Ελπίδας Κατσαϊτη από το Δ.Σ. της ΔΕΥΑΚ - InKefalonia\nΔημοσιεύτηκε: Πέμπτη, 08 Μαρτίου 2012 09:32\nΜε επιστολή που απέστειλε η κ. Ελπίδα Κατσαϊτη κάνει γνωστή την παραίτησή της από το Δ.Σ. της Δ.Ε.Υ.Α.Κ.\nΗ παραίτησή μου αυτή έρχεται σαν συνέχεια της παραίτησής μου στην Διαδημοτική, όταν ο κ. Μιχαλάτος με καταψήφισε, Ηταν αναφαίρετο δικαίωμά του να ψηφίσει και να επιλέξει αυτό που ήθελε, για μένα όμως η επι-λογή του ήταν άκρως προσβλητική.\nΘεωρώ λοιπόν ότι είναι προτιμότερο να αποχωρήσω από το συμβούλιο και να τον αφήσω, να επιλέξει νέο <<συνεργάτη>> , ώστε να μπορεί, να κάνει πιο εύκολα, και χωρίς αντιρρήσεις τις δουλειές του».


Ford Fiesta 2017 | Page 4 | 4t forum by 4troxoi car magazine\nΠαρ, 23/06/2017 - 12:54\nΣοβαρά ? Δεν το είχα δει αυτό, ούτε διάβασα κάτι στις τεχνικές προδιαγραφές, αν ισχύει κάτι τέτοιο τότε βγάζει -κάποιο- νόημα:\n- Για το ST δεν το συζητάω καν, θα ήταν foul υπεργαλαξιακών διαστάσεων τα ταμπούρα σε τέτοιο μοντέλο, χώρια που θα ήταν πραγματικά και σοβαρά επικίνδυνο\n- Για το Vignale όμως, *υποθέτω* ότι είναι στο πλαίσιο της διαφοροποίησης της γραμμής ολόκληρης από τα "απλά" μοντέλα και επίπεδα εξοπλισμού. Του τύπου "έχω Vignale (Fiesta/Focus/Mondeo), είμαι διαφορετικός" (-> βλέπε "καλύτερος" )\nΠαρ, 23/06/2017 - 22:43\nLast seen: Πριν από 56 λεπτά 12 δευτερόλεπτα\nThe Ace":2mkxpg71 wrote:\nΚαι εμένα αισθητικά δεν μου αρέσουν oi οθόνες που ειναι τοποθετημένες πάνω και οχι μέσα στο ταμπλό αλλα απο την άλλη πολλοί λένε οτι αυτη ειναι η ασφαλέστερη θεςη γιατι οταν πας να κανεις κάτι με αυτές διατηρεις ακόμη κάποια οπτική επαφή με τον δρομο.\nΠέμ, 29/06/2017 - 10:43\nΠέμ, 29/06/2017 - 10:50\nΙσχύει αυτό που είπε: "all models with over 100 horsepower get rear disk brakes" ?\nΑν ναι -και ισχύει και στην Ελλάδα- τότε γράψτε λάθος σε αυτό που έγραψα για ταμπούρα....\nΤετ, 05/07/2017 - 12:04\nΔοκιμή από το Drive του Fiesta Ecoboost 1.0 100Ps Titanium\nΤετ, 05/07/2017 - 12:40\n...και εγώ που νόμιζα ότι ήδη είναι στην κορυφή της κατηγορίας, εδώ και αρκετά χρόνια μάλιστα....\nΗ οθόνη συνεχίζει να μου θυμίζει tablet που έχω τοποθετήσει με βάση αεραγωγού καλό το 6αρι, έχω μπλεχτεί εντελώς με τις επιδόσεις (εδώ το εμφανίζουν πιο αργό από το προηγούμενο, ενώ στα χαρτιά το καινούριο ρίχνει πάντα και παντού στο παλιό), αλλά δυστυχώς\nΤα φρένα πάντως ικανοποιούν τόσο σε αίσθηση όσο και σε αντοχή, παρά την ύπαρξη ταμπούρων πίσω, και τα 37,9 m για τα 100-0 km/h είναι μια πολύ καλή επίδοση.\nΈχουν μπλέξει τα μπούτια τους εκεί στη Ford με το θέμα φρένων....\nΤετ, 05/07/2017 - 14:25\nΧάλι μαύρο η οθόνη...μα καλά ΠΩΣ το σκέφτηκαν!?!?!?!\nΤετ, 05/07/2017 - 14:38\nΟυτε εμενα μ'αρεσει, αλλα ειναι το πιο ασφαλες, γιατι εχεις οπτικη επαφη με το δρομο. Κανονικα ετσι θα επρεπε να ειναι ολες οι οθονες, μας αρεσει δε μας αρεσει, αλλα τεσπα...\nΤετ, 05/07/2017 - 14:57\nΣαν θέση συμφωνώ (και στο Kuga εκεί είναι), σαν υλοποίηση διαφωνώ...φαίνεται σαν να το σκέφτηκαν τελευταία στιγμή. Θα μπορούσαν να σχεδιάσουν το ταμπλό με τέτοιο τρόπο ώστε να αφομοιώνει την οθόνη.\nΤετ, 05/07/2017 - 22:30\nΤο 6αρι κιβώτιο που φοράει το φιέστα είναι το IB 6 του φοκους με βολάν διπλής μάζας;\nΠέμ, 06/07/2017 - 10:14\nThe Ace":318ts0z3 wrote:\nΜε μπερδεψες.. που ακριβως το εμφανιζουν πιο αργο? μονο στο 0-100 νομιζω.. στις ρεπριζ ειναι σε ολες πιο γρηγορο!\nΤο 0-100 είναι ελάχιστα πιο αργό λόγω κιβωτίου (πρέπει να βάλει 3η για να πιάσει τα 100 και άρα χάνει χρόνο στην αλλαγή). Κι από στάση όμως ταχύτερο είναι συνολικά (π.χ. στο 0-90 ή στο 0-110).\nΤο πόσταρα και στο FB του Drive και μου απάντησε ο Γαλανόπουλος. Για τα δισκόφρενα λέει -χωρίς να είναι σίγουρος- ότι μόνο το 100αρι θα είναι με ταμπούρα (και *ίσως* λέω εγώ μόνο τα Trend & Titanium, τα STLine να είναι με δίσκους ?) ενώ τα >120HP θα είναι με δίσκους πίσω Πάντως στο σχετικό video σε προηγούμενη σελίδα, ο παρουσιαστής λέει ότι δίσκους θα έχουν τα >100HP.\nΓια τις επιδόσεις, κυρίως με παραξένεψε ότι, ενώ η Ford δίνει για το ΜΚ7.5 100HP στο 0-100χαω 11.2", το Drive το μέτρησε στα 10.4". Και ενώ θεωρητικά το ΜΚ8 είναι παντού πιο γρήγορο, στο 0-100 φαίνεται να είναι πιο αργό και από το ήδη αργό (θεωρητικά πάντα) ΜΚ7.5. Η αλλαγή σε 3η ίσως δικαιολογεί κάποια δέκατα, και αν όντως σε όλες τις υπόλοιπες reprise είναι πιο γρήγορο, τότε το 6αρι φαίνεται να βοηθάει παντού ΠΛΗΝ του 0-100.\nΠέμ, 06/07/2017 - 12:43\nΤο είδα και το οδήγησα λίγο. Βελτιωμένο σε ποιότητα εσωτερικού και ηχομόνωση.\nΚατά τη γνώμη μου το λάθος είναι ότι δεν το μεγάλωσαν καθόλου - έμειναν στην παλιά πλατφόρμα. Οι ονομαστικές αυξήσεις σε χώρους δεν είναι αισθητές από κοντά , το αυτοκίνητο παραμένει στενό και μίζερο από χώρους. Δε δίνει την αίσθηση μεγαλύτερου αυτοκινήτου όπως το κλιο ή πιθανότατα τα νέα ibiza/polo.\nΠέμ, 06/07/2017 - 14:47\nΌποιος θέλει μεγαλύτερους χώρους, πάει σε μεγαλύτερο αυτοκίνητο. Έχει καταντήσει αηδία αυτό το ξεχείλωμα, το τωρινό Fiesta είναι μόλις 14 εκ. πιο κοντό από το 1ο Focus!!!\nΠέμ, 06/07/2017 - 15:31\nΔεν είναι μαύρο ή άσπρο\nκαι ούτε οι κατηγορίες κάνουν τους χώρους, πλέον ακόμα περισσότερο.\nΌποιος θέλει μεγαλύτερους χώρους πάει και σε μεγαλύτερο αυτοκίνητο\nαλλά πάει και σε μικρό αυτοκίνητο με καλύτερη εκμετάλλευση των χώρων.\nΔεν υπάρχει αποκλειστικά το ενα ή το άλλο.\nΑς πούμε ένα Focus έχει μεγαλύτερο μήκος από ένα μικρό πόλης\nκαι μπορεί πλέον το μικρό πόλης να έχει καλύτερη εκμετάλλευση χώρων και πλουσιότερους χώρους\nσε καμπίνα και σε αποσκευές.\nΑυτό που ισχύει για το Focus ισχύει και για το Fiesta σε σχέση με τα άλλα 'μικρά' πόλης.\nΤρί, 11/07/2017 - 13:05\nΤελικά δισκόφρενα πίσω έχουν οι εκδόσεις από 120ps και πάνω. Οι εξοπλιστικές εκδόσεις δεν επηρεάζουν τα φρένα.\nΤετ, 12/07/2017 - 11:17\nO steering έγραψε:\nΚι εγώ το είδα και το οδήγησα. Συμφωνώ για το χώρο. Οδήγησα Τιτάνιουμ 100 άλογα Ecoboost. Πολύ ωραίος ο κινητήρας και το εσωτερικό εντυπωσιακό με τα χρώμια και τα δερμάτινα. Όλα φαίνονταν να είναι στη σωστή θέση. Η οθόνη δε με πείραξε εκεί που είναι.\nΑλλά .... πολύ ακριβό ρε παιδιά ... Το Τιτάνιουμ με χρωματάκι μεταλλικό ξεπέρασε τα 16Κ (μετά τις εκπτώσεις)\nΤετ, 12/07/2017 - 11:55\nΠολυ καλυτερο vfm το Ibiza, αλλα καποιος που θελει λιιιγο καλυτερο τιμονι και τριθυρο αμαξωμα θα προτιμησει το Fiesta.\nΤετ, 12/07/2017 - 12:02\nΝα σε ρωτησω.. ειχε αλλες εκδοσεις διαθεσιμες για test drive π.χ. τον 1.0 με τα 125PS ή την εκδοση ST-Line ?\nΕπισης οταν αναφερεις εκπτωσεις .. τι ακριβως εκπτωσεις κανουν? της ταξεως?\nΜπορεις να με πληροφορησεις λιγο γιατι με ενδιαφερει πολυ και δεν εχω βρει τον χρονο να παω να ρωτησω..\nΠέμ, 13/07/2017 - 14:16\nΠάντως εμένα προσωπικά με δελεάζει με τα 8 χρόνια εγγύηση και το 6ταχυτο..\nΗ εγγύηση είναι σίγουρα και για μηχανολογικά και για ηλεκτρολογικά? γιατί σε όποιον το λεγα έμενε με το στόμα ανοιχτό..\nΤο θέμα είναι, μέσα στην πόλη έχει αξία το 6τάχυτο ? δεν είχα ποτέ τέτοιο αμάξι, αν κάποιος ξέρει..\nΊσως πάω για το business και όχι το τιτάνιουμ (+900ευρώ με βάση τιμοκατάλογο)\nΠέμ, 13/07/2017 - 15:01\n8 χρόνια, αλλά 100.000χλμ όριο (για να μην το ξεχνάμε). Η εγγύηση καλύπτει τα πάντα, δηλαδή και μηχανικά και ηλεκτρολογικά (όχι φυσικά τα αναλώσιμα όπως η μπαταρία). Για εμένα ήταν ένα από τους λόγους που στο νήμα επέλεξα το Kuga σε σχέση με τον ανταγωνισμό.\nΠέμ, 13/07/2017 - 15:10\nΚαι η εγγύηση και οι ταχύτητες ειναι σημαντικές. Εμενα ας πουμε μου τη δινει που το γκρουπ έχει ακόμα 5 ταχύτητες στα πετρέλαια , ακόμα και σε αυτοκίνητα που μόλις βγήκαν.\nΚατα τ αλλα θεωρώ το Ibiza ωραιότερο του fiesta μέσα εξω αλλα αυτο ειναι καθαρά υποκειμενικό.\nΣάβ, 15/07/2017 - 12:23\nΠαιδιά έχεις βρει κανείς καμιά φωτογραφία από το πώς μοιάζει η έκδοση Business (στο εσωτερικό)?\nΒρήκα τη Ζετεκ από τη Ford στην Αγγλία\nαλλα όπως φαίνεται από https://www.ford.co.uk/content/dam/guxeu/uk/documents/feature-pdfs/FT-All_New_Fiesta.pdf δεν είναι ακριβώς ίδιες με την business (πχ η Ζετεκ έχει δέρμα σε τιμόνι-χειρόφρενο-λεβιέ).\nΣάβ, 15/07/2017 - 19:46\nΝαι, παιδιά έχει κανείς τον αναλυτικό κατάλογο του εξοπλισμού ανά έκδοση; Γιατί το site της Ford είναι (εδώ και χρόνια) για τα πανηγύρια...


Οι μέλισσες και εμείς: Ένα βιβλίο του Φράνκ από την Ιταλία - MELISSOCOSMOS\nHome Μελισσοκομία Οι μέλισσες και εμείς: Ένα βιβλίο του Φράνκ από την Ιταλία\nΚυριακή, Αυγούστου 06, 2017 Μελισσοκομία,\nΣχεδιασμένο για το ευρύ κοινό και ειδικά για τους μελισσοκόμους αυτό το δοκίμιο ασχολείται με μια καινοτόμο προοπτική, τον ρόλο της μέλισσας, την κυψέλη και το μέλι στην ιστορία, την μυθολογία και τη λογοτεχνία., και μας οδηγεί στην ανακάλυψη των πιο πρόσφατων ευρημάτων της νευροβιολογίας.\nΜιλάει για τον αγώνα μεταξύ της ελευθερίας και της σκλαβιάς που αντιπροσωπεύεται από την αντίθεση ανάμεσα στο μέλι και την ζάχαρη.\nΜας παίρνει από το χέρι για να μας οδηγήσει στην ανακάλυψη της μυστηριώδους σχέσης μεταξύ του μελισσοκόμου και της μέλισσας.\nΣτον πρόλογο του βιβλίου του ο Φρανκ αναφέρει ότι το 2003 επισκέφτηκε το Προκόπι της Εύβοιας και εκεί συνάντησε έναν μελισσοκόμο.\nΑυτή ήταν η πρώτη του επαφή με την μελισσοκομία, που τον έκανε όταν επέστρεψε στην πατρίδα του να ασχοληθεί με τις μέλισσες.\nΜέσα από τον Melissocosmo θέλω να ευχηθώ κάθε επιτυχία στον φίλο μου τον Φραντζέσκο στο νέο του εγχείρημα, και να πω ότι μακάρι κάποτε να δούμε να κυκλοφορεί το βιβλίο του και στην Ελλάδα μεταφρασμένο στα Ελληνικά.\nΓιατί και εμείς έχουμε ανάγκη από βιβλία γραμμένα με το ήθος μορφωμένων λόγιων ανθρώπων, που να αγγίζουν την ψυχή του αναγνώστη, και όχι αυτή την ξύλινη γλώσσα που χρησιμοποιείται συνήθως περιγράφοντας μόνο τα απαραίτητα.\nΠάντα τέτοια Φρανκ.


ΟΥ ΤΙ ΔΑΝΟΣ: Mister Rοesler RAUS...... (κ. Ρέσλερ πάρε δρόμο).\nΚαι για να έχουμε και καλό ρώτημα, λες "αυτή η συζήτηση στη βάση της δύσκολης κατάστασης στην οποία βρισκόμαστε, θα αποτελέσει ένα πρόσκομμα".\nΔηλαδή σε ποιά δύσκολη κατάσταση βρίσκεται η Γερμανία;\nΣε καμιά δύσκολη κατάσταση δεν βρίσκεται η χώρα σου.... Εκτός αν εννοείς την αρχηγό σου την Ανγκέλα;\nΠου δεν την χωνεύουν ούτε οι ίδιοι οι θετοί σου συμπατριώτες.... Ναι αυτή είναι σε δύσκολη πολιτικά θέση...\nΚαι να στο πω και διαφορετικά; Αν είχα πατριώτες πολιτικούς κι όχι πουλημένους προδότες τότε θα είχε γίνει η πατρίδα μου μια μικρή υπερδύναμη.... Θα εκμεταλλευόμασταν όλους τους πλουτοπαραγωγικούς πόρους που κρύβει η μικρή μας αλλά πλούσια, Ελλάδα υπέρ του λαού μας. Πετρέλαιο, φυσικό αέριο, χρυσό, ουράνιο, πλουτώνιο, εύφορη ευλογημένη γή, παντοδύναμη ναυτιλία, σύγχρονο τουρισμό, καταπληκτικές και μοναδικές παγκοσμίως φυσικές ομορφιές, τεράστια ένδοξη πολιτιστική ιστορία που έχει γεμίσει αρχαιολογικά έργα τέχνης το υπέδαφος μας.\nΘα είχαμε γίνει παγκόσμιο φωτεινό παράδειγμα ευημερίας και ανάπτυξης.\nΕρχεσαι και παριστάνεις τον ειδήμονα... τον τεχνοκράτη.\nΚαι οι ραγιάδες κρέμονται από τα χείλη σου... τι είπε ο Ρέσλερ;\nΓιατί το είπε ο Ρέσλερ;\nΕχει δίκιο ο Ρέσλερ; ...ο αντικαγκελάριος;\nΠιτσιρίκο.... Φιλιππάκο... που μου ήρθες με τους 50 μεγαλοεπιχειρηματίες για να δείς τι θα φάτε από την πατρίδα μας, ξεκουμπίσου.\nΑναρτήθηκε από Γρηγόριος Παπαδοθωμάκος στις 6:43 μ.μ.


Αποκ.ιδ:4 Ούτοι είναι οι μη μολυθέντες με γυναίκας διότι περθένοι είναι ούτοι είναι οι ακολουθούντες το Αρνίον όπου αν υπάγη, ούτοι ηγοράσθησαν από των ανθρώπων, απαρχή εις τον θεόν και εις το Αρνίον.\nούτοι είναι οι μη μολυθέντες με γυναίκας\nΑναφέρεται συμβολικά σε γυναίκες με πνευματική έννοια. Οι 144.000 δεν μολύνθηκαν με τις διάφορες ψευδοεκκλησίες και τη μεγάλη πόρνη εκκλησία, τη μεγάλη Βαβυλώνα, τη μητέρα των πορνών και των βδελυγμάτων της γης, κατά τη διάρκεια της βασιλείας του Α/Χ. Φύλαξαν τους εαυτούς τους αγνούς και αμόλυντους από την πνευματική πορνεία και μοιχεία.\nΑποκ.ιζ:3-7 Εδώ ο Ιωάννης βλέπει μια γυναίκα να κάθεται σ' ένα κόκκινο θηρίο, και αυτή είναι η ψευδοεκκλησία. Το ψεύτικο θρησκευτικό σύστημα. Επειδή οι 144.000 βαδίζουν μέσα στη διαθήκη του Θεού και είναι σε πολύ στενή κοινωνία μαζί Του, είναι απαλλαγμένοι από κάθε πνευματική πορνεία ή μοιχεία με το ψεύτικο αυτό σύστημα. Δεν λέει ότι δεν ήταν παντρεμένοι, γιατί οι παντρεμένοι δεν μολύνονται με τις γυναίκες τους. Η σχέση του άνδρα και της γυναίκας μέσα στο γάμο δεν είναι μόλυνση.\nΑποκ.ιγ:15 Εδώ αναφέρεται στο δεύτερο θηρίο που ανέβηκε από τη γη. Σε πολλά αρχαία χειρόγραφα λέει: «και εδόθη εις αυτήν να δώσει πνεύμα εις την εικόνα του θηρίου». Και οι 144.000 δεν μολύνθηκαν με αυτή την πόρνη εκκλησία, τη Βαβυλώνα. Έμειναν αποχωρισμένοι μακριά απ' αυτήν και διατηρήθηκαν αγνοί και καθαροί μέσα στη διαθήκη του Θεού.\nδιότι παρθένοι είναι\nΑυτό αναφέρεται στην πνευματική τους αγνότητα και στην άγια και καθαρή στάση τους ενώπιον του Θεού, σε μια εποχή μάλιστα κατά την οποία όλος ο κόσμος έχει μολυνθεί και είναι πλήρης διαφθοράς, όταν όλο το σύστημα γίνεται ένα μεγάλο ψέμα, και μια μεγάλη διεφθαρμένη και ασεβής μάζα.\nΕίναι αμόλυντοι, και είναι παρθένοι από τον κόσμο και την αμαρτία. Αυτό δείχνει την πνευματική τους αφιέρωση. Δεν αναφέρεται στην αγαμία, γιατί δεν υπάρχει καμιά δικαιοσύνη στην αγαμία, δεν έχει καμιά αξία για το Θεό.\nΑναμφίβολα θα υπάρχουν και γυναίκες μεταξύ των 144.000. Ο αριθμός αυτός μπορεί να αναφέρεται σε οικογενειακά ονόματα, ή να αναφέρονται στους άνδρες σαν κεφαλή των οικογενειών αυτών, που φυσικά υπήρχαν και γυναίκες. Έτσι ο γάμος υπήρχε ήδη μεταξύ τους. Αν τώρα πρόκειται για 144.000 ονόματα οικογενειών, τότε θα πρέπει να είναι πολύ περισσότεροι από 144.000.\nΙερεμ.λα:4 Εδώ ο Θεός αποκαλεί τον Ισραήλ παρθένο. Οπωσδήποτε δε θα ήσαν όλοι παρθένοι με τη φυσική έννοια που γνωρίζουμε. Ο Θεός τους αποκαλεί παρθένους πνευματικά.\nούτοι είναι οι ακολουθούντες το Αρνίον όπου αν υπάγη\nΟπουδήποτε πηγαίνει το Αρνίο, Το ακολουθούν. Πηγαίνουν μαζί Του πρόθυμα, χωρίς δισταγμό, παρατηρήσεις και γογγυσμούς. Το ακολουθούν με πλήρη υπακοή, πίστη και αφοσίωση.\nΟι 144.000 έχουν υποταχθεί πλήρως στο Θεό και έχουν αφοσιωθεί εντελώς σ' Αυτόν, εν μέσω ανθρώπων που προσκυνούν το θηρίο σε όλη τη γη.\nΠαρά τα μεγάλα λόγια, τους κομπασμούς, την απάτη, το ψέμα του συστήματος του Α/Χ, αυτοί μένουν πιστοί και ακέραιοι ενώπιον του Θεού. Ενώ ζουν ανάμεσα σ' ένα κόσμο που έχει παραλύσει και μεθύσει από την έκχυση της οργής του Θεού, από τις πληγές, και που πεθαίνουν εκατομμύρια κάθε μέρα, αυτοί ακολουθούν εντελώς το Αρνίο.\nΠιθανόν να βρίσκονται όλοι στη γη Ισραήλ. Ενώ το σύστημα του Α/Χ κατασυντρίβει τα πάντα γύρω τους, αυτοί μένουν ανέπαφοι και ασφαλείς, γιατί βαδίζουν πιστά μέσα στην διαθήκη του Θεού. Γι' αυτό το λόγο αρπάζονται στην παρουσία του Θεού.\nΕίναι ακριβώς το ίδιο όπως ο Ιησούς. Γεννήθηκε ήσυχα στη Βηθλεέμ, τον καιρό που η Ρωμαϊκή αυτοκρατορία ήταν σε όλη τη δόξα και το μεγαλείο της, με τον ήχο των σαλπίγγων, και τους αυτοκράτορες που καθόταν σε χρυσούς θρόνους, με τις πολυδάπανες διασκεδάσεις, τις ασωτίες, τις πομπώδεις τελετές, τις συγκεντρώσεις τα θεάματα, με όλη τη χλιδή και την πολυτέλεια.\nΕνώ ο κόσμος είχε διαλέξει την πορεία του μακριά από το Θεό και ζούσε μέσα στην αμαρτία, ο Θεός έφερνε ήσυχα στον κόσμο το Μεσσία, που έζησε μια απλή ζωή και αύξανε κάθε μέρα σε χάρη και σοφία ενώπιον του Θεού και των ανθρώπων. Έκανε το θέλημα του Πατέρα Του, τελείωσε το έργο που Του ανέθεσε να κάνει και ο κόσμος ούτε καν κατάλαβε ότι Αυτός ήταν ο Μεσσίας.\nΈτσι θα είναι και αυτοί που γεννώνται από το Πνεύμα. Δεν μπορεί να πει κανείς από πού ήλθαν, που πάνε, όμως γνωρίζουν το Θεό, και γι' αυτό τους αρπάζει στην παρουσία Του.\nΑυτή είναι η ξεχωριστή θέση που κατέχουν οι 144.000. Βέβαια εμείς δεν είμαστε μέσα στους 144.000, θα έχουμε ήδη αρπαχτεί πριν ακόμη υπάρξουν οι 144.000. Ο Θεός όμως μας λέει όλα αυτά για να μας δείξει σε πόσο στενή επικοινωνία θέλει να είναι ο λαός Του μ' Αυτόν. Η Νύμφη του Χριστού θα είναι σε μια πιο υψηλή και πιο δοξασμένη σχέση μ' Αυτόν.\nούτοι ηγοράσθησαν από των ανθρώπων, απαρχή εις τον θεόν και εις το Αρνίον\nΟι 144.000 δεν είναι οι μόνοι αγορασμένοι από των ανθρώπων. Δεν είναι ούτε η απαρχή στο Θεό και στο Αρνίο. Δεν είναι οι πρώτοι άνθρωποι που αγοράστηκαν. Λέει ότι αγοράσθηκαν από των ανθρώπων για να είναι απαρχή στο Θεό και στο Αρνίο. Ξέρουμε ότι είναι η απαρχή, οι πρώτοι καρποί από το λαό Ισραήλ, που επιστρέφουν σαν έθνος πλέον προς το Θεό. Είναι 12.000 από κάθε φυλή του λαού Ισραήλ, όπως είδαμε στο κεφ.ζ.\nΑπό τον καρπό που ο Θεός περιμένει να έχουν οι Ισραηλίτες, οι 144.000 είναι οι πρώτοι καρποί από το θερισμό τους σαν έθνος και της επανασύνδεσής τους με το Θεό. Έτσι αρπάζονται στο θρόνο Του.\nΌμως υπάρχουν κι άλλα γκρουπ που αρπάχθηκαν πριν τους 144.000. Είδαμε πρώτα τους άγιους της Αρπαγής, στην Αποκ.ιβ:4-5 και έπειτα τους αγίους της Μεγάλης Θλίψης στην Αποκ.ιβ:17 & ια:12 να αρπάζονται στο θρόνο του Θεού πριν τους 144.000.\nΑποκ.ιδ:5 Και εν τω στόματι αυτών δεν ευρέθη δόλος διότι είναι άμωμοι ενώπιον του θρόνου του Θεού\nΣτο στόμα τους δεν βρέθηκε δόλος, δηλαδή κανένα ψεύδος ή απάτη. Και πάλι αυτό αποτελεί μια αξιοσημείωτη δήλωση της αφιέρωσής τους στο Θεό, σε μια περίοδο που όλος ο κόσμος βρίσκεται μέσα στο ψεύδος. Όλοι λατρεύουν, αγαπούν και πράττουν το ψεύδος. Όμως για τους 144.000 λέει ότι στο στόμα τους δεν ευρέθη δόλος ή ψεύδος ή μώμος. Δεν έχουν κανένα μώμο ή σπίλο ενώπιον του Θεού. Μπροστά στα μάτια του Θεού είναι αγνοί και καθαροί.\nΟ Θεός εργάζεται μαζί τους για να τους τελειοποιήσει. Πρέπει να μάθουν για τον Κύριο και για το θέλημά Του. Τον ακολουθούν πλήρως με πίστη και αφοσίωση. Μέσω της αγάπης για το πρόσωπο Του, φθάνουν στο σημείο, ώστε ο λόγος του Θεού να πει γι' αυτούς ότι στο στόμα τους δεν βρέθηκε δόλος. Βέβαια δεν προσπαθεί να μας πει ότι ήταν αναμάρτητοι και τέλειοι, αλλά θέλει κυρίως να τονίσει την τέλεια αγάπη που έχουν γι' Αυτόν, και ότι τον ακολουθούν με όλη τους την καρδιά. Αφιερώθηκαν τελείως σ' Αυτόν άνευ όρων.\nΚι εμείς πρόκειται να είμαστε χωρίς σπίλο και μώμο ενώπιον του Θεού, και μάλιστα σε πολύ μεγαλύτερο βαθμό. Στην επιστολή Εφεσ.ε:27 λέει ότι ο Ιησούς πρόκειται να παραστήσει την εκκλησία στον εαυτό Του μια ένδοξη εκκλησία χωρίς κηλίδα ή ρυτίδα, αλλά άγια και άμωμη.\nΑποκ.ιδ:6 Και ειδον άλλον άγγελον πετώμενον εις το μεσουράνημα, όστις είχεν ευαγγέλιον αιώνιον, δια να κηρύξη εις τους κατοικούντας επί της γης, και εις πάν έθνος και γλώσσαν και φυλήν και λαόν\nΟ Ιωάννης μας μεταφέρει τώρα σ' ένα διαφορετικό θέμα. Βλέπουμε έναν άλλο άγγελο να πετά στο μεσουράνημα, και να έχει το αιώνιο ευαγγέλιο για να το κηρύξει στους κατοίκους της γης. Ένας άγγελος λοιπόν κηρύττει το Ευαγγέλιο. Αυτό συμβαίνει μετά που σφραγίζονται οι 144.000, μετά την έκχυση των πληγών, και την αρπαγή τους στον ουρανό. Και μπορούμε να πούμε ότι κανείς άλλος δεν μετανοεί μέχρι τη Δεύτερη Έλευση του Χριστού. Μπορούμε αυτό να το συνδέσουμε με την Αποκ.θ:20-21\nΤώρα αυτό το κήρυγμα του ευαγγελίου αναφέρεται στη θύρα μετανοίας και σωτηρίας που πρόκειται να ανοιχτεί στα έθνη στο άμεσο μέλλον, τα οποία πρόκειται να εισέλθουν στη χιλιετή βασιλεία. Έτσι αυτό το κήρυγμα του ευαγγελίου απευθύνεται σ' αυτούς. Επίσης σημαίνει ότι μετά την έκχυση των πληγών πάνω στη γη, ο Θεός κρατά ακόμη ανοιχτή τη θύρα της μετάνοιας και του ελέους για τους ανθρώπους. Ακόμη και κατ' αυτή την περίοδο αν οι άνθρωποι θελήσουν μπορούν να μετανοήσουν και να σωθούν. Εν μέσω των πληγών που έχουν εκχυθεί πάνω στη γη, στον ουρανό, στη θάλασσα και στις πηγές των υδάτων, ο άγγελος αποστέλλεται για να κηρύξει το αιώνιο ευαγγέλιο.\nΑποκ.ιδ:7 Και έλεγε μετά φωνής μεγάλης, φοβήθητε τον θεόν, και δότε δόξαν εις αυτόν, διότι ήλθεν η ώρα της κρίσεως αυτού και προσκυνήσατε τον ποιήσαντα τον ουρανό και την γήν και την θάλασσαν και τας πηγάς των υδάτων.\nΟ άγγελος έκανε μια διακήρυξη. Μόλις είχαν εκχυθεί οι τρομερές πληγές πάνω στον ουρανό, τη γη, τη θάλασσα και τις πηγές των υδάτων. Ο Θεός λέει στους ανθρώπους δια μέσου του αγγέλου Του να Τον φοβηθούν και να δώσουν δόξα σ' Αυτόν, γιατί Αυτός είναι που επέφερε όλη αυτή την κρίση πάνω στη γη. Αυτός είναι που εξέχεε τις πληγές πάνω σ' όλα αυτά. Και θέλει οι άνθρωποι να έλθουν στο σημείο να καταλάβουν ότι ο Θεός επιφέρει αυτή την κρίση στον κόσμο για τις αμαρτίες του, ώστε να Τον φοβηθούν και να μετανοήσουν για να σωθούν.\nΟ άγγελος κηρύττει το αιώνιο ευαγγέλιο. Το ευαγγέλιο έχει θετική και αρνητική πλευρά. Για παράδειγμα, στην Α' Πέτρ.α:24,25 λέει ότι «πάσα σάρξ είναι ως χόρτος». Και εδώ λέει ότι ο Θεός είναι δίκαιος. Ο Θεός επιθυμεί οι άνθρωποι να πάρουν την αρνητική πλευρά, να δουν τί κρίση έχει επιφέρει πάνω στη γη, και να πάρουν την απόφαση να ταπεινωθούν ενώπιον του Θεού, να μετανοήσουν και να σωθούν, ακόμη και αυτό τον καιρό. Ο Θεός τους λέει να φοβηθούν και να Τον δοξάσουν, και να ταπεινωθούν ενώπιον Του.\nΑυτή η διακήρυξη του αγγέλου ήταν φαινομενική. Δηλαδή οι άνθρωποι στην γη δεν άκουσαν τον άγγελο να διακηρύσσει όλα αυτά. Ο άγγελος κάνει αυτή τη διακήρυξη ώστε να γραφεί στο λόγο του Θεού για μας και για όλους όσους την διαβάζουν. Και αυτή η διακήρυξη έχει να κάνει με το τι η συνείδηση και η καρδιά των ανθρώπων τους λέει ή προσπαθεί να τους πει. Επίσης τι τους λένε όλες οι αποδείξεις γύρω τους περί της κρίσεως του Θεού, ότι πρέπει να φοβηθούν το Θεό και να Τον δοξάσουν γιατί ήρθε η ώρα της κρίσης, που αποκορυφώνεται την ώρα της μάχης του Αρμαγεδδώνα και στην καταστροφή του συστήματος του Α/Χ στη Δεύτερη Έλευση του Χριστού.\nΚαι λέει να προσκυνήσουν Αυτόν που έκανε τον ουρανό και τη γη, τη θάλασσα και τις πηγές των υδάτων. Βλέπουμε ότι ο Θεός είναι ο μόνος που έκανε να εκχυθούν οι πληγές πάνω σ' όλα αυτά τα στοιχεία.


Trivium: Kυκλοφόρησαν ένα από τα καλύτερα τραγούδια της καριέρας τους\nRoxx | 9 July 2021\nΜόλις 15 μήνες έχουν περάσει από την κυκλοφορία του πιο πρόσφατου άλμπουμ τους, του εξαιρετικού Waht the Dead Men Say, αλλά οι Trivium είναι έτοιμοι να πάνε παρακάτω. Το συγκρότημα μόλις κυκλοφόρησε το In the Court of the Dragon, ένα τραγούδι που σίγουρα αποτελεί ένα από τα highlights της καριέρας του, πατώντας το γκάζι και «πυροβολώντας» ασταμάτητα.\nΤο τραγούδι συνοδεύεται από ένα κινηματογραφικό βίντεο διάρκειας εννέα λεπτών και το όλο concept είναι εμπνευσμένο από την ιστορία με το ίδιο όνομα που έγραψε ο Robert W. Chambers to 1895 για τη συλλογή The King in Yellow. Για το ίδιο βιβλίο υπήρχαν αναφορές στην πρώτη σεζόν του True Detective πίσω στο 2014 με την Carcosa.\nΠρος το παρόν δεν υπάρχουν πληροφορίες για το αν ακολουθεί νέο άλμπουμ κάτι που είναι εξαιρετικά πιθανό, ενώ η μπάντα βγαίνει σε περιοδεία τον Αύγουστο μαζί με τους Megadeth, τους Lamb of God και τους In Flames.\nBlack Metal φωνητικά από τον Gerard Way των My Chemical Romance\nΟι Trivium στο Roxx: Το νέο άλμπουμ, η αναγέννηση της μπάντας και η δικαίωση του Next Big Thing\nTo νέο τραγούδι των Trivium έρχεται από την εποχή του Shogun!


ΕΛΛΗΝΩΝ ΑΝΑΒΑΣΙΣ: Γίγαντες στη Μυθιστορία των Ελλήνων και οι αποδείξεις για την υπαρξή τους.\nΑναρτήθηκε από Πλάτων Πισατίδης στις 3:57 μ.μ.\nΠολύ εντυπωσιακό το φωτογραφικό σου υλικό,κάποιες ανάλογες έχω ξαναδεί, και δεν ξέρω αν το έχεις προσέξει αλλά στην κεντρική σου φωτο με τον εκσκαφέα στην άκρη στο δεξί χέρι του σκελετού υπάρχει κάτι σαν περίστροφο; ή κάνω λάθος;\nΠάντως εγώ ερχόμενος στο ιστολόγιο σου ήρθα για να ζητήσω την βοήθειά σου σε μια προσπάθεια που κάνω για να αποδείξω ότι ο Τρωικός πόλεμος έγινε πριν 13500 χρόνια.Αν σε ενδιαφέρει δες μερικές ενδείξεις στο http://operiplous.blogspot.com.Θα περιμένω αντιδράσεις\n23 Σεπτεμβρίου 2008 - 9:13 μ.μ.\nΣυνέχισε την προσπάθειά σου επωφελεία του Ελληνισμού.Θερμά συγχαρητήρια για το υπόψη άρθρο σου.\n8 Φεβρουαρίου 2009 - 9:29 μ.μ.


Βρώμικη επιχείρηση της Τουρκίας για εκτουρκισμό των Ρομά στη Θράκη! Καταγγελίες σοκ, για απειλές και επιθέσεις σε όσους εμποδίζουν τα ύπουλα σχέδια του Ερντογάν! Ακούει η κυβέρνηση; - Athens Daily\nΑρχική ΠΟΛΙΤΙΚΗ Βρώμικη επιχείρηση της Τουρκίας για εκτουρκισμό των Ρομά στη Θράκη! Καταγγελίες σοκ,...\nΒρώμικη επιχείρηση της Τουρκίας για εκτουρκισμό των Ρομά στη Θράκη! Καταγγελίες σοκ, για απειλές και επιθέσεις σε όσους εμποδίζουν τα ύπουλα σχέδια του Ερντογάν! Ακούει η κυβέρνηση;\nΚοινό μυστικό αποτελεί στην Θράκη, ότι οι συλληφθέντες στη Ρόδο -για κατασκοπεία-μουσουλμάνοι πολίτες, αποτελούν την “κορυφή του παγόβουνου”, σε έναν μακρύ κατάλογο προσώπων που τελούν υπό την επιρροή τουρκικών συμφερόντων και προξενικών αρχών υπηρετώντας σκοπιμότητες ξένες προς τα ελληνικά εθνικά συμφέροντα.\nΌπως αποκάλυψε μιλώντας στο Radio North 98 και στην εκπομπή “Βόρειος Αντίκτυπος” με τον Βαγγέλη Μωυσή και την Ειρήνη Γκέλη η Πρόεδρος του Πολιτιστικού Μορφωτικού Συλλόγου Γυναικών Δροσερού Ξάνθης, Σαμπιχά Σουλεϊμάν, το σχέδιο της Τουρκίας για… εκτουρκισμό των Ρομά της περιοχής με επίκεντρο τον μεγάλο οικισμό Ρομά της περιοχής όχι μόνο δεν εγκαταλείφθηκε ποτέ, αλλά συνεχίζεται, από πρόσωπα… γνωστά και στους ντόπιους και στις Αρχές!\n«Είναι άνθρωποι μέσα από τον οικισμό, αλλά και άνθρωποι σε επαφή με το Δροσερό» τονίζει. «Μπορεί να είναι ο πρώτος σου ξάδερφος, ο θείος σου, μα και άλλοι, δυστυχώς, που είναι και απλωμένοι σε δημόσιες υπηρεσίες. Είναι άνθρωποι που έχουν σε δημοτικά συμβούλια τον πρώτο λόγο.»\nΗ κ. Σαμπιχά Σουλεϊμάν, η οποία στο παρελθόν δέχθηκε απειλές και επιθέσεις για τις προπαθειές της να καταγγείλει και να αποτρέψει ανάλογες ενέργειες, προσθέτει: «Σε προσεγγίζουν, μέσω του θρησκεύματος. θα πουν ότι είσαι καλός Μουσουλμάνος, να έρχεσαι πιο συχνά στο τζαμί… Όλα αυτά γίνονται μέσα από το θρήσκευμα και τη γλώσσα. Λιγότερο επιθετικά απ` ότι στο παρελθόν, αλλά πρόκειται για προσπάθειες που δεν θα τελειώσουν. Δεν πέτυχαν ποτέ και πολλά πράγματα, γιατί στη Θράκη υπάρχουν και οι μητρικές γλώσσες των ανθρώπων και υπάρχει πλέον από το κάθε άτομο της περιοχής μας, που ασχολείται με τα πολιτιστικά, εμπειρία διαχείρισης αυτών των θεμάτων. Ο κάθε Έλληνας πολίτης που έχει συνείδηση μπορεί να καταλάβει πλέον τα παιχνίδια. Εξηγώ σ΄ αυτόν τον κόσμο, πως άλλο είναι Εθνικότητα, άλλο είναι η Γλώσσα και άλλο είναι το θρήσκευμα. Το θρήσκευμα, γίνεται γι αυτούς (σ.σ.: τους στρατολογημένους από τον τουρκικό παράγοντα) μέσο εκτουρκισμού, αλλά δεν μπορούν να κάνουν και πολλά γιατί δεν μπορούν να απαντήσουν στα κοινωνικά προβλήματα που αντιμετωπίζουμε.»\nΤην ίδια ώρα απευθύνει έκκληση και στην Ελληνική Πολιτεία να στηρίξει τους Ρομά στο Δροσερό Ξάνθης: «Θέλουμε τα παιδιά μας να παίρνουν Ελληνική εκπαίδευση. Έλληνες πολίτες είμαστε. Δεν διαπραγματευόμαστε εμείς την ταυτότητά μας. Καλούμε την Ελληνική κυβέρνηση να έρθει να δει αν τα 3.000 παιδιά αν χρειάζονται παιδικούς σταθμούς, αν χρειάζονται νηπιαγωγεία, αν χρειάζονται Δημοτικά, Γυμνάσια, Λύκεια και αυτά να είναι δημόσια, Ελληνικά, να μην είναι μειονοτικά. Προσπαθούμε να βάλουμε τέλος την ταύτιση των Ρομά με την παραβατικότητα και την εγκληματικότητα και εδώ το Δροσερό η νοοτροπία αλλάζει, αλλά αυτό πρέπει να υποστηριχθεί και από την εκπαίδευση.»


Ξενοδοχεία Ερμιόνη Διαμονή Ερμιόνη | Καταδυτικό Κέντρο Καλλιάνος\nΞενοδοχεία στην Ερμιόνη\nΤο Club Paladien Lena Mary είναι ένα ξενοδοχείο 4 αστέρων στην Ερμιόνη Αργολίδας.\nΤο μεγαλύτερο ξενοδοχείο 3 αστέρων της Πελλοπονήσου βρίσκεται σε ένα ακρωτήρι έκτασης 230.000 τ.μ σε απόσταση μόλις 6 χλμ απο την Ερμιόνη, 190χλμ απο την Αθήνα με λεωφορείο ή ταξί, 46 ναυτικά μίλια απο τον Πειραιά, Ζέα.\nΤα στούντιο είναι Α κατηγορίας ανοιχτά όλο το χρόνο και το προσωπικό μιλάει Ελληνικά, Αγγλικά, Γερμανικά, Ιταλικά και Ισπανικά. Τα στούντιο (περίπου 2 δωμάτια μπορούν να φιλοξενήσουν 4-5 άτομα) είναι όλα πλήρως εξοπλισμένα.\nΗ πανσιόν «Ζωή» είναι μια μικρή οικογενειακή επιχείρηση που βρίσκεται λίγα μέτρα από το λιμάνι της Ερμιόνης, πίσω από την Εθνική Τράπεζα σε μια ήσυχη γειτονιά. Θα σας υποδεχτούν ο Αντώνης και η Άντζελα για μια ευχάριστη διαμονή.\nΣε απόσταση 300 μ. από την παραλία και με πανοραμική θέα που απλώνονται από τον κόλπο Κάπαρι με το κοσμοπολίτικο νησί της Ύδρας, “Ermioni Villas” είναι εκεί για να σας καλωσορίσει για μια όμορφη και ευχάριστη διαμονή.\nTo Tree–House είναι ιδιωτική εξοχική κατοικία στην γραφική Ερμιόνη του νομού Αργολίδος. Προσφέρεται για 2-5 άτομα που επιζητούν ήσυχες διακοπές σε ένα «όχι ξενοδοχειακό» περιβάλλον. Το κτήριο είναι μοντέρνας και νέας κατασκευής.\nΤο Μουράγιο Bed and Breakfast είναι ένα μικρό πολυτελές ξενοδοχείο που βρίσκεται στην Ερμιόνη, στην Πελοπόννησο.\nΤο συγκρότημα “Βασίλης” βρίσκεται σε μια πανέμορφη γωνιά του Σαρωνικού, την Ερμιόνη, ανάμεσα στο γαλάζιο της θάλασσας και το πράσινο του δάσους συνδυάζοντας την άνεση ενός ξενώνα πολυτελείας με πολύ φιλικές τιμές.\nΞενοδοχεία στη Θερμησία Ερμιονίδας\nΒρίσκεται σε μια περιοχή της Πελοποννήσου, γεμάτη γοητεία και γνωστή για τις πολλές φυσικές ομορφιές καθώς επίσης και για τους μεγάλης αξίας αρχαιολογικούς χώρους.\nΔείτε την Ερμιόνη σε μεγαλύτερο χάρτη\nΞενοδοχεία σε κοντινά μέρη


Ξύλινο συρόμενο τρένο με κύβους London - Ξύλινο συρόμενο τρένο με 11 ξύλινα σχήματα London. Το σχοινάκι δίνει την δυνατότητα στο παιδί να σύρει το αντικείμενο. Έτσι υποδηλώνει την παρουσία του, αλλά ταυτόχρονα μπαίνει και το κομμάτι της κατασκευής και εξασκεί την λεπτή κινητικότητα των χεριών.\nΞύλινο συρόμενο τρένο με 11 ξύλινα σχήματα London. Το σχοινάκι δίνει την δυνατότητα στο παιδί να σύρει το αντικείμενο. Έτσι υποδηλώνει την παρουσία του, αλλά ταυτόχρονα μπαίνει και το κομμάτι της κατασκευής και εξασκεί την λεπτή κινητικότητα των χεριών.\nΕτικέτες: συρόμενο, σχήματα, τρένο


Τσίπρας: Την Ελλάδα και την Κίνα τις συνδέουν σχέσεις - Newpost.gr\nΤσίπρας: Ελλάδα και Κίνα συνδέονται με σχέσεις βαθιάς αλληλοεκτίμησης\nΓια τις βαθιές σχέσεις αλληλοεκτίμησης της Ελλάδας και της Κίνας μίλησε ο Αλέξης Τσίπρας στα εγκαίνια του Κέντρου Ελληνικών Σπουδών στο Πανεπιστήμιο του Πεκίνου.\nΔημοσίευση 12 Μαΐου 2017, 13:54 / Ανανεώθηκε 12 Μαΐου 2017, 16:25\nΑναζητώντας τον νέο δρόμο του μεταξιού – Ο Αλέξης Τσίπρας...\nΣύμφωνα με τον κ. Τσίπρα ''Παρότι οι δύο χώρες είναι μακριά, τις συνδέουν σχέσεις αλληλοεκτίμησης. Πέρυσι το καλοκαίρι γιορτάσαμε δέκα χρόνια από την έναρξη της στρατηγικής εταιρικής συνεργασίας των χωρών μας, που κάτα κύριο λόγο βασίστηκε στη συνεργασία μας στη ναυτιλία και ειδικά στο ρόλο που διαδραματίζει η πόλη του Πειραιά''.\nΌπως πρόσθεσε ο πρωθυπουργός '' Συμφωνήσαμε ότι το ελληνικό όραμα για τον κόμβο του μεταξιού και το όραμα να καταστεί η Ελλάδα κόμβος του τουρισμού με τη βοήθεια της Κίνας είναι δύο οράματα που συναντώνται και συμφωνήσαμε να επεκτείνουμε τις σχέσεις μας σε όλους τους τομείς''.\nΤόνισε, επίσης, ότι ''αποφασίσαμε μετά από αυτή τη συνεργασία το 2017 να αποτελέσει έτος πολιτιστικών συναλλαγών Ελλάδας - Κίνας''.\nΟ Αλέξης Τσίπρας έκανε, δε, ιδιαίτερη μνεία στο κέντρο ελληνικών σπουδών που αρχίζει τη λειτουργία του στο Πανεπιστήμιο του Πεκίνου. ''Είμαι ιδιαίτερα χαρούμενος για το νέο ελληνικό κέντρο ελληνικών σπουδών. Μέσω παρόμοιων ερευνητικών σπουδών αναδεικνύεται το πολιτιστικό μας κεφάλαιο, αλλά και το πως το κεφάλαιο αυτό μπορεί να καταστεί επωφελές για τη μεταξύ μας συνεργασία''.\nΟ Πρωθυπουργός κατέληξε, λέγοντας: '' Η Ελλάδα θα συνεχίσει να ανακαλύπτει τον λαό σας, εξερευνώντας τον απίστευτο πλούτο σας''.\nΚαμμένος: Η πατρίδα μας βγαίνει από την εποχή των μνημονίων και της επιτροπείας


Στρατηγική επένδυση του ΟΠΑΠ στη Stoiximan - Προγνωστικά στοιχήματοςΠρογνωστικά στοιχήματος\nby Konstantinos Spyropoulos | 24 Σεπτεμβρίου 2018 20:40\nΟ Ντάμιαν Κόουπ, Διευθύνων Σύμβουλος του ΟΠΑΠ σχολίασε: «Η στρατηγική επένδυση στη Stoiximan που ανακοινώνουμε σήμερα, είναι ευθέως συμπληρωματική στις διαδικτυακές δραστηριότητες του ΟΠΑΠ και μας προσφέρει διαδικτυακή παρουσία σε διεθνές επίπεδο.\nΗ Stoiximan έχει αναδειχθεί σε επιτυχημένο διαδικτυακό πάροχο και είμαστε χαρούμενοι που θα συνεργαστούμε. Για αυτό, είμαστε αισιόδοξοι για το επόμενο στάδιο εκσυγχρονισμού και ανάπτυξης του ΟΠΑΠ, καθώς οδεύουμε προς την επίτευξη του συνολικού μας Οράματος για το 2020».\nΟ Γιώργος Δασκαλάκης, Διευθύνων Σύμβουλος της Stoiximan δήλωσε: «Η στρατηγική μας συμμαχία με τον ΟΠΑΠ ενισχύει σημαντικά την ηγετική θέση της Stoiximan στην αγορά και σφραγίζει καθοριστικά τον ελληνικό της χαρακτήρα σε μια περίοδο διεθνούς επέκτασης των δραστηριοτήτων της. Πρόκειται για μια συνεργασία η οποία έρχεται ως αποτέλεσμα της κορυφαίας τεχνογνωσίας, του πάθους και της αφοσίωσης των περισσότερων από 450 εργαζομένων της Stoiximan.\nΜε σταθερή διοίκηση, συμπαγές επιχειρηματικό πλάνο και αναλλοίωτες αρχές και αξίες, δεσμευόμαστε να διατηρήσουμε στο κέντρο της εταιρικής μας κουλτούρας την ευθύνη μας απέναντι στη χώρα και τους ανθρώπους της. Με στόχο να συγκρατήσουμε εδώ, στην Ελλάδα, τους νέους επιστήμονες -το πολυτιμότερο κεφάλαιο που διαθέτει ο τόπος- θα συνεχίσουμε να επενδύουμε στη δημιουργία νέων θέσεων εργασίας, με έμφαση στην καινοτομία, την έρευνα και την τεχνολογία.\nH Stoiximan περνά σε μια νέα εποχή, πιο ισχυρή και σίγουρη από ποτέ, επιδιώκοντας να κάνει ακόμη πιο θετικό το αποτύπωμα που αφήνει στην οικονομία, την κοινωνία και τον αθλητισμό».\nH Stoiximan αποτελεί τη μεγαλύτερη εταιρεία στοιχηματισμού στο διαδίκτυο στην Ελλάδα, ενώ συγκαταλέγεται, τα τελευταία χρόνια, στις πλέον αναπτυσσόμενες επιχειρήσεις της χώρας. Παράλληλα με την ελληνική και κυπριακή αγορά, δραστηριοποιείται στη Γερμανία, την Αυστρία και τη Ρουμανία, με το διεθνές της brand Betano. Η Stoiximan απασχολεί σήμερα περισσότερους από 450 εργαζόμενους στην Ελλάδα, στηρίζει χορηγικά εθνικές ομάδες, ολυμπιονίκες, συλλόγους, ομοσπονδίες και εθνικά πρωταθλήματα ενώ παράλληλα διαθέτει διευρυμένη κοινωνική δράση.\nSource URL: https://www.betpicks.gr/stratigiki-ependysi-toy-opap-sti-stoiximan/


Ανάποδα | "Μπαμπάκης" - όπως ακριβώς με φωνάζει ο γιός μου\nPosted on Φεβρουαρίου 27, 2007 by mpampakis\nΌταν πήρε την πολυπόθητη προαγωγή που κυνηγούσε με όλο του το είναι τόσον καιρό δεν φανταζόταν πόσες αναποδιές θα είχε η μέρα του. Είχε δουλέψει όσο κανείς για αυτή την προαγωγή, ήταν η μεγάλη του ευκαιρία, ήταν η διέξοδος από μια επαγγελματική ζωή μετριότητας. Καθώς γυρνούσε ανάλαφρος στο γραφείο του γλίστρησε στη σκάλα και έπεσε άγαρμπα. Έσπασε το πόδι του σε τρία διαφορετικά σημεία, ένα από τα κατάγματα μάλιστα ήταν συντριπτικό, και τον πήραν σηκωτός. Πήραν τηλέφωνο την γυναίκα του να της το πουν κι αυτή έφυγε αλαφιασμένη για το νοσοκομείο. Παράτησε την κατσαρόλα με το μπριάμ στη φωτιά, το λάδι έκαψε, μια πετσέτα ακουμπισμένη στον πάγκο της κουζίνας λαμπάδιασε. Σαν αποτέλεσμα αλυσιδωτής αντίδρασης, η πολυκατοικία κάηκε. Η ασφάλεια αρνήθηκε να πληρώσει οτιδήποτε και οι γείτονες έκαναν μηνύσεις. Για τις υλικές ζημιές θα έβρισκαν την άκρη αλλά είχε καεί ζωντανή η κατάκοιτη γριούλα που ζούσε στον δεύτερο και τα παιδιά της δεν έδειχναν πρόθυμα να αγνοήσουν το γεγονός. Η γυναίκα του αυτοκτόνησε κάποια στιγμή από τις τύψεις. Και το γραφείο έδωσε τελικά την προαγωγή σε άλλον γιατί δεν μπορούσε να μείνει η θέση κενή για τους μήνες που αυτός δεν ήταν σε θέση να περπατήσει.\nΜετά λοιπόν από όλες αυτές τις μαζεμένες αναποδιές, αποφάσισε ότι ο μόνος τρόπος να αμυνθεί στις επερχόμενες παρασπονδίες του Μέγα Μπαρμπουτιέρη που παίζει τις ζωές μας στα ζάρια, ήταν να ζει την ζωή του ανάποδα. Ήταν ο μόνος τρόπος που μπορούσε να εναντιωθεί σε ένα σύμπαν που φαινόταν να γελάει χαιρέκακα με τις καταστροφές του.\nΣτην αρχή απλώς κοιμόταν τη μέρα και ξυπνούσε τη νύχτα. Έπινε το ουίσκι στην κούπα του καφέ και τον καφέ σε χαμηλά γυάλινα ποτήρια. Αγόρασε μικρή τηλεόραση και μεγάλο κινητό τηλέφωνο.\nΑυτά όμως ήταν ημίμετρα. Σκέφτηκε να φοράει τα εσώρουχα πάνω από τα ρούχα ή τα παπούτσια του στο λάθος πόδι, αλλά ήξερε ότι θα θεωρηθεί ακραίος και θα είχε προβλήματα. Προτίμησε να αλλάζει μικρές καθημερινές συνήθειες: περνούσε απέναντι πάντοτε με κόκκινο, ανεβοκατέβαινε τις κυλιόμενες ανάποδα από την σωστή φορά, έκανε τράκα σπίρτα και δεν δεχόταν φωτιά από αναπτήρα. Δεν ξύρισε ποτέ τα μούσια του, αλλά είχε τις πιο λείες γάμπες που μπορεί να φανταστεί κανείς. Έβαλε τις κατσαρόλες στην βιβλιοθήκη και τα παλιά βιβλία της γυναίκας του, που δεν τα άνοιγε ποτέ πια, στα ντουλάπια της κουζίνας. Και δώριζε σε μικρά παιδιά σκληρές τσόντες αντί για Μίκυ Μάους.\nΌποια μικρή καθημερινή συνήθεια μπορούσε να φανταστεί ανάποδα, την γυρνούσε τούμπα. Συνέχιζε να βρίσκει νέες ιδέες αναποδιάς, που όμως δεν τον κάλυπταν εντελώς. Χρειαζόταν κάτι τόσο ακραίο, τόσο απόλυτο, τόσο συμβολικό που να τον ικανοποιεί και που να μην μπορεί να παρεξηγηθεί για εκκεντρικότητα, αλλά να αναγνωριστεί για αυτό που ήταν: ένα μυαλό ανθρώπινο, γυρισμένο σε ανάποδες στροφές.\nΠέρασε λίγος καιρός και το βρήκε. Του αρκούσε για όλα. Είχε βρει το μικρό τελετουργικό που πραγματικά έκανε ολόκληρη την ζωή να γυρνά ανάποδα.\nΉταν στα γενέθλιά του, όταν άφησε τα κεριά να καίνε στην τούρτα μέχρι να σωθούν και να σβήσουν μόνα τους πάνω στη σαντιγί. Και την άλλη μέρα φυσικά πήγε στο νεκροταφείο και έσβησε ένα – ένα όλα τα καντήλια από τα μνήματα.\nΉταν προσεκτικός: το “Happy Deathday to you” το τραγούδησε από μέσα του.\n« Μικρή ερωτική ιστορία Η επικαιρότητα σε φωτογραφίες »\nkrotkaya, on Φεβρουαρίου 27, 2007 at 11:07 πμ said:\nΜου αρέσει αυτός ο τύπος. Και μου θυμίζε έντονα Αρκά η ισοτρία, ξέρεις, τη Ζωή μετά και το Μετά την καταστροφή.\nΓια να δούμε, θα δοκιμάσω κι εγώ: ακομα ένα χάλια κείμενο μας έγραψε ο loser Felipe!\nblogaki, on Φεβρουαρίου 27, 2007 at 11:39 πμ said:\nΤον κακομοίρη τον γκαντέμη… 😦\ncubicje, on Φεβρουαρίου 27, 2007 at 12:16 μμ said:\n(α) Σε γενικές γραμμές ο τύπος δεν διαφέρει από τους περισσότερους ανθρώπους. Παρουσιάζεις μία υπερβολή που στη βάση της δείχνει την αδυναμία των περισσοτέρων από εμάς να αντιδράσουμε και να προσαρμοστούμε στις νέες καταστάσεις δημιουργώντας τη μία νεύρωση πάνω στην άλλη. Τελικά φαίνεται ότι είναι αρκετά δύσκολο να αντιμετωπίσουμε κατάματα κάποια θέματα.\n(β) «Σκέφτηκε να φοράει τα εσώρουχα πάνω από τα ρούχα»\nΠοιον σκεφτόσουν όταν το έγραφες αγόρι μου; Τον σούπερμαν;\n(γ) Έχω «φτιαχτεί» εδώ… κατέβασα κάτι ωραία σιντάκια και τα ακούω! Εσύ δουλεύεις εκεί; Μπααααα…. Καλά ο ΔΥΠΕ-ΚΤΠ μου έφαγε το κεφάλι.\nSophia, on Φεβρουαρίου 27, 2007 at 12:34 μμ said:\nΕγώ θέλω να τον δω να οδηγεί με όπισθεν στην σωστή φορά του δρόμου!\nημίαιμος, on Φεβρουαρίου 27, 2007 at 1:04 μμ said:\nΚαι δεν σηκώνει και …πονηρό σχόλιο ρε γαμώ το… 🙂\nmpampakis, on Φεβρουαρίου 27, 2007 at 1:28 μμ said:\nΚι εμένα μου θυμίζεις Αρκά με αυτά τα σχόλια. Την Λουκρητία. Πολύ καλό κορίτσι.\nΔεν έχεις κι άδικο, αλλά όλη η ιστορία ξεκινά από μια στιγμή έπαρσης.\n(α) Σωστός. Αυτό τον κάνει και πιο τραγικό.\n(β) Βρε σαχλέ, πήγαινε ο Σούπερμαν και έσβηνε καντήλια; Μην λέμε και υπερβολές!\n(γ) Εγώ φεύγω τώρα για μεσημεριανό ραντεβού… 🙂\nΕίσαι σίγουρη ότι θέλεις να τον δεις;\nΠού ακριβώς θα στέκεσαι είπες;\nχεχε – σου την έφερα!\nkrot, on Φεβρουαρίου 27, 2007 at 1:46 μμ said:\nείμαι εγώ απελπιστικά διαθέσιμη?????\n(άντε, πάσα στον Ημίαιμο που του την έφερες!)\nallmylife, on Φεβρουαρίου 27, 2007 at 2:02 μμ said:\n(μεγάλη υπόθεση – πολύ μεγάλη!)\nAn-Lu, on Φεβρουαρίου 27, 2007 at 2:37 μμ said:\nΑνατριχιαστικά υπέροχη ιστορία 😉\nvaso, on Φεβρουαρίου 27, 2007 at 3:14 μμ said:\nmou arese para poli mpampaki!! evge 🙂\nevelina_z13, on Φεβρουαρίου 27, 2007 at 3:46 μμ said:\nΘα συμφωνήσω με τη γοργόνα!\nΡενάτα, on Φεβρουαρίου 27, 2007 at 4:09 μμ said:\nΠάντως βγάζει ένα μήνυμα» μην κάνεις όνειρα τρελά, κάτσε εδώ που ‘ναι καλά! » :ΡΡΡ\nΠεριπτωσάρα ο τύπος! 😉\nyo!reeka's, on Φεβρουαρίου 27, 2007 at 4:42 μμ said:\nεεεεε; μα τι μακάβρια πράγματα είναι αυτά, χρονιάρες μέρες;\nSophia, on Φεβρουαρίου 27, 2007 at 5:06 μμ said:\nΒρε, συ!!! Θα κάνει εκείνο το τρομερό κόλπο που έκανε και η τύπισσα (πρώην Αμελί) στον Κώδικα Ντα Βίντσι, που οδηγούσε το Smart ανάποδα καλύτερα και από κανονικά! Αυτή είναι μαγκιά!\nΧαρτοπόντικας, on Φεβρουαρίου 27, 2007 at 6:37 μμ said:\n!ςεπίε ατ ςαμ αδοπάνα αλΌ !ιεράπ αν ,εΡ\nconfused, on Φεβρουαρίου 27, 2007 at 6:40 μμ said:\nΛες ν’ αρχίσω κι εγώ τα ανάποδα μπας και δω άσπρη μέρα? 😛\nonomatodosia, on Φεβρουαρίου 27, 2007 at 8:27 μμ said:\nατυχος ο τυπος…\npasser-by, on Φεβρουαρίου 27, 2007 at 8:59 μμ said:\nΚαλό σαν ιδέα, αλλά τα χαρτιά δεν τα μοιραζει εκείνος τελικά. Μήπως παιζει παράτολμα;\nikd69, on Φεβρουαρίου 27, 2007 at 9:31 μμ said:\nαν τα κάνει όλα ανάποδα, όμως, τότε θα ακούει και σατανικούς στίχους από τα CD.\nCrucilla, on Φεβρουαρίου 28, 2007 at 7:18 πμ said:\nΘε μου και να ξερα τι μέρα θα πεθάνω\nκαι του θανάτου μου γενέθλια θα κάνω…..\nmpampakis, on Φεβρουαρίου 28, 2007 at 8:02 πμ said:\nΌχι, απελπιστικά γκρινιάρα! ;^p\nΝα πω επίσης ότι η καλή μου διάβασε το «Αλίκη Ρωμανού» και ενθουσιάστηκε.\nΘενκ γιου γοργονίτσα!\nΣ’ ευχαριστώ πολύ. Από μια γυναίκα που έχει κοτσάρει το διάλογο του Μικρού Πρίγκηπα με την αλεπού στο blog της, ο έπαινος παίρνει άλλη αξία! 🙂\nΤεμπέλα, γράψε δικό σου σχόλιο! χαχαχα 😉\nΠερισσότερο το μήνυμα είναι «μη νιώθεις άτρωτος». Περιπτωσάρα indeed, και μάλιστα με σταδιακό γκρέμισμα. Βγαίνει αυτό;\nΌταν λες χρονιάρες μέρες, τι εννοείς;;;\nΤο να πας και να δεις τον Κώδικα Ντα Βίντσι είναι ανάποδο από μόνο του!!! 😉\n😉 !ότυα νατή αιλόχσ ατ ώμαΓ\nΠολύ. Όπως κάθε τραγικός ήρωας.\nΈχει εναλλακτικές όποιος μπήκε στο παιχνίδι; Η αποχώρηση έτσι κι αλλιώς δεν είναι λύση.\nΤο βινύλιο ξέρω ότι υπάρχουν πικ-απ που το παίζουν ανάποδα. Τα CD αν μου βρεις συσκευή που θα τα παίζει ανάποδα θα σε παραδεχτώ! χαχαχα\n(ωραίες οι συγκριτικές φωτογραφίες των τραίνων στο τελευταίο σου)\nΚάτι τέτοιοι στίχοι κανονικά τραγουδιούνται μετά από σοβαρές καταναλώσεις αλκοόλ.\nΒασιλική, on Φεβρουαρίου 28, 2007 at 10:21 πμ said:\nδιαβαζοντας το μου ηρθε στο μυαλο κατι που νομιζω οτι το ειπε ο Μ. Σω…\n«Μπορει να νομιζεις οτι τωρα ειναι η σειρα σου να κυριαρχησεις, να κατακτησεις…\nΣτην πραγματικοτητα ομως εχεις ηδη κατακτηθει…»\n-ισως να ειναι ασχετο, να με συμπαθατε ομως, δεν ηπια ακομη καφε η καψερη!!!-\nαλεπού, on Φεβρουαρίου 28, 2007 at 10:35 πμ said:\nόταν κάτι πάει ανάποδα, όλα πάνε ανάποδα, κατά τον νόμο Μέρφι ε;\nCrucilla, on Φεβρουαρίου 28, 2007 at 1:03 μμ said:\nΠες μας τι πίνεις\nεσύ και δε μας δίνεις..\nallmylife, on Φεβρουαρίου 28, 2007 at 1:40 μμ said:\nτιμή μου – να της πεις!\nmpampakis, on Φεβρουαρίου 28, 2007 at 3:25 μμ said:\nΠολύ καλή η παραπομπή!\nΚαλέ, τι ώρα πίνεις εσύ καφέ;\nΜόνο που μερικές φορές δεν έχει πλάκα.\nΣας λέω! Γιαυτό έστησα τα Οινομαγειρέματα! χαχαχα\nΘα της το πω – και θα της το πεις κι εσύ από κοντά!\nΒασιλική, on Φεβρουαρίου 28, 2007 at 4:38 μμ said:\nεγω πινω καφε την ωρα που-θα-με-αφησει-ησυχη-ο-@#$%^@#-ο-αφεντικος-μου!!!!\nτην ξες αυτην την ωρα;;;\nτην μια μερα ερχεται, την αλλη μπορει οχι!!!\nειναι ο μονος ανθρωπος στην Γη που μπορει να σπασει το βελος του χρονου!!!\n-με επιασε και το επιστημονικο μου μαζι με τα νευρα μου!!!-\nmpampakis, on Φεβρουαρίου 28, 2007 at 4:44 μμ said:\nΒάστα γερά! Σε όλους μας κληρώνουν κάποια στιγμή τέτοιες περιπτώσεις. Ελπίζω μόνο να μάθει ότι δεν μπορεί να παίζει με το βέλος του χρόνου εσαεί χωρίς να δημιουργήσει…μαύρες τρύπες στην στελέχωση του τμήματός του! 😉\nΒασιλική, on Μαρτίου 1, 2007 at 8:44 πμ said:\nα! πινω καφε σημερα…\npapet, on Μαρτίου 1, 2007 at 8:16 μμ said:\nΕίναι πολλοί που θέλουν να γυρίσουν πράγματα ανάποδα. Λίγοι το πραγματοποιούν. Έστω και για την εμπειρία. Από τις μαρτυρίες τους υποθέτω πως είναι ανεπανάληπτο. Και εθιστικό.\nmpampakis, on Μαρτίου 2, 2007 at 8:22 πμ said:\nΚαλώς ήλθες. Δίκιο έχεις, αν και στην περίπτωση της ιστορίας που περιγράφω εδώ, γυρνά το μυαλό ανάποδα πριν από όλα τα άλλα.\nΚαι για να σε πήξω νεαρέ Τζεντάϊ, σε πληροφορώ ότι εδώ και μία βδομάδα έχω σπίτι το νέο μου φωτόσπαθο! 😉\nIdάκι, on Μαρτίου 6, 2007 at 10:34 πμ said:\nΞέρεις να ξορκίζεις δαίμονες και νεύρα όμως 😉\n(ναι, πάλι παίρνω υπερβολική δόση Μπαμπάκη)\nmpampakis, on Μαρτίου 6, 2007 at 1:38 μμ said:\nΔεν έχουν παρατηρηθεί παρενέργειες πάντως, εκτός από μια χαμηλής έντασης επιθυμία για παρέα με πιτσιρίκια, χεχε.


Προειδοποίηση θερμότητας παραμένει σε ισχύ για το μητροπολιτικό Μόντρεαλ. – The Montreal Greek Times │ΧΡΟΝΙΚΑ\nΠροειδοποίηση θερμότητας παραμένει σε ισχύ για το μητροπολιτικό Μόντρεαλ.\nΑποπνικτική θερμότητα ξαπλώθηκε στο νότιο Κεμπέκ την Τετάρτη. Η επίσημη θερμοκρασία στο Μόντρεαλ που καταγράφεται από τον μετεωρολογικό σταθμό του Αεροδρομίου Trudeau ήταν 36,6 °C, συντρίβοντας το προηγούμενο ημερήσιο υψηλό των 31,7 °C που σημειώθηκε το 2016 και το μηνιαίο ρεκόρ Μαΐου 34,7 °C, που καθορίστηκε το 2010. Η πιο ζεστή μέρα όλων τον εποχών στο Μόντρεαλ συνέβη κατά τη διάρκεια του ιστορικού καύσωνα του 1975, με θερμοκρασία 37,6 °C την 1η Αυγούστου.\nΗ πόλη του Μόντρεαλ έχει ανοίξει μερικά σιντριβάνια παιχνιδιού σε επιλεγμένα πάρκα καθώς και κέντρα ψύξης σε διάφορες τοποθεσίες. Ένας χάρτης των τοποθεσιών μπορεί να βρεθεί στην ιστοσελίδα της πόλης του Μόντρεαλ εδώ.\nΥπήρχαν διάφορες περιοχές στο Μόντρεαλ, συμπεριλαμβανομένου του Beaconsfield, δυτικό Laval, το κέντρο και Ile Perrot όπου ο υδράργυρος έφτασε τους 100°F, (38°C). Αυτό ήταν ένα πραγματικά αξιοσημείωτο καιρικό γεγονός δεδομένης της ψυχρής άνοιξης που έχει βιώσει το νότιο Κεμπέκ. Ο καιρός παραμένει ξηρός, καθώς και, με λίγα διάσπαρτες τοπικές καταιγίδες που συμβαίνουν σε μεμονωμένες περιοχές του Μόντρεαλ, ως επί το πλείστον νότια της πόλης και σε όλα τα Laurentians.\nΚαθώς ο μήνας πλησιάζει στο τέλος του, παραμένουμε πολύ κάτω από το φυσιολογικό στο τμήμα βροχής, με μόλις 26,4 χιλιοστά νερό.\nΜια υπαίθρια απαγόρευση εγκαυμάτων παραμένει σε ισχύ και θα πρέπει να ακολουθείται αυστηρά μέχρι να λάβουμε κάποια βροχόπτωση.\nΤο Μόντρεαλ μπορεί να περιμένει μια άλλη ζεστή μέρα την Πέμπτη, με πρόβλεψη ύψους 31°C. Το ρεκόρ για τη σημερινή ημερομηνία είναι 31°C το 1911 και πάλι το 1978.\nΛίγες βροχές και καταιγίδες αναμένονται απόψε καθώς η ουρά της τροπικής καταιγίδας Bertha μετακινείται στην κοιλάδα του Οχάιο. Το μεγαλύτερο μέρος της βροχόπτωσης θα παραμείνει δυτικά του Μόντρεαλ. Προβλέψεις για βροχές και καταιγίδες θα είναι στο μενού το απόγευμα της Παρασκευής καθώς ένα κρύο μέτωπο θα διασχίσει το νότιο Κεμπέκ. Ορισμένες από τις καταιγίδες θα είναι ισχυρές, με έντονους ανέμους, μικρό χαλάζι και καταρρακτώδεις βροχές. Ο καιρός θα παραμείνει ζεστός και μουντός την Παρασκευή, με μέγιστη θερμοκρασία 29°C.\nΤο Σάββατο, μια ψυχρή μάζα θα εισέλθει στο Μόντρεαλ προκαλώντας έντονους βορειοδυτικούς ανέμους. Ο καιρός θα είναι συννεφιασμένος και μουντός, με μέγιστη θερμοκρασία μόνο 18°C.


Ήφαιστος Λήμνου - Άρης 85-59: Το κακόηθες μελάνωμα | Τα μπασκετικά κακώς κείμενα\nΉφαιστος Λήμνου - Άρης 85-59: Το κακόηθες μελάνωμα\n0 0 Diogenis Papadopoulos Σάββατο 16 Νοεμβρίου 2019 Edit this post\nΆλλη μία ήττα για τον Άρη...\nΔε τα λέμε, δε τα λέμε τόσο καιρό, άντε να δούμε τι θα κάνετε. Ο υπόλοιπος κόσμος, ο ουδέτερος, ο ψύχραιμος, περιμένει τώρα να διαβάσει ένα κείμενο στο οποίο να δούμε πως έγινε αυτό το ματς ιστορικό για την ομάδα του Ηφαίστου, και ποια ήταν τα στοιχεία εκείνα που το έκριναν. Θα τα διαβάσετε και αυτά, μη στεναχωριέστε, τρεις σειρές όλες κι όλες θα αφιερώσουμε, μην νομίζετε πως θα κάνουμε καμιά εκτενή μπασκετική ανάλυση εις βάθος και εις πλάτος.\nΌταν βλέπετε μια ομάδα στην οποία οι παίκτες και οι μάνατζέρ τους διαμαρτύρονται στο δεκαπενθήμερο για καθυστερήσεις στην πληρωμή τους, ενώ άλλες ομάδες χρωστάνε και τον αέρα που αναπνέουν, η αιτία είναι μία και μοναδική: Κανείς δεν εμπιστεύεται κανέναν στον Άρη. Όχι εσωτερικά, αλλά από έξω προς τα μέσα: Από τους εξωτερικούς συνεργάτες προς τους εσωτερικούς. Εδώ υπάρχουν άτομα που λειτουργούν σαν πεθερές: Πιάνουν τα τηλέφωνα και λένε τον Χάρη Παπαγεωργίου να παραιτηθεί... Μπροστά δε βγαίνουν να το πούνε βέβαια, τρελοί είναι;\nΌσο για τον μεγαλομέτοχο; Εμείς περιμένουμε από τον Α.Σ. και τον Λευτέρη Αρβανίτη να βγούνε και να πούνε επίσημα, κοιτώντας τα κιτάπια της ομάδας πόσα λεφτά έχει βάλει πια αυτός ο άνθρωπος, αφού την Παρασκευή μιλούσε για «2.5 εκατομμύρια». Βέβαια μας είπε επίσης πως « αν έχουμε τα λεφτά του εράνου κάθε μήνα (!!!) τότε μπορεί να βρεθεί μια λύση» και εκεί κάπου ψάχναμε να βρούμε τι να φταίει, τι να φταίει, που δεν πήγαμε μπροστά...\nΛεφτά ο συγκεκριμένος κύριος δεν έβαλε πάνω από το ποσό που τελικά χρειάστηκε για να αρθούν τα πρώτα μπαν, πριν έρθει η κεφαλιά του Γουίβερ. Αυτά τα λεφτά ΔΕΝ είναι 2.5 εκατομμύρια και ας μην κοροιδευόμαστε. Του δόθηκαν σωσίβια, του δόθηκαν ανθρώποι, του δόθηκε βοήθεια και είπε «εγώ μόνος μου». Τρελός ή παλικάρι; Σανό μοιράζεται απλόχερα, λόγια εκφράζονται αφειδώς, και έχει δημιουργηθεί μια ομάδα η οποία σήμερις έδειξε στον μπερντέ μας τα εξής:\n19 λάθη έναντι μόλις 9 του Ηφαίστου! Ο Άρης έκανε 45 σουτ εντός παιδιάς και εκτέλεσε 27 βολές, και όμως κατόρθωσε, γιατί περί κατορθώματος πρόκειται, να κάνει 19 λάθη. Παίκτες χωρίς συγκέντρωση, χωρίς ενδιαφέρον, χωρίς να κοιτάνε ο ένας τον άλλον. Για τρίτη συνεχή χρονιά, οι παίκτες του Άρη θυμίζουν θαμώνες καφενείου, οι οποίοι δεν συγκεντρώνονται για προπόνηση, αλλά μαζεύονται όλοι μαζί πριν τον αγώνα, και αντί να παίζουν μπάσκετ, παίζουν σαντούρι.\nΟ Γκετσεβίτσιους αγωνίστηκε μεν 29 λεπτά σημειώνοντας μόλις έναν πόντο, και παίρνοντας 4 σουτ όλα κι όλα. Η άμυνα του Ηφαίστου ήταν άκρως αποτελεσματική, αφού το σχέδιο του κόουτς Μανωλόπουλου ήταν να αφήσει όσο το δυνατόν περισσότερο χώρο μέσα στην ρακέτα για τον Άρη, αλλά να κλείσει την πάσα του Τάλτον και του Φλιώνη και να εμποδίσει επιθετικά τον Γκετσεβίτσιους. Και αυτό έγινε. Οι λάθος πάσες ήταν στην ημερήσια διάταξη, ενώ είναι χαρακτηριστικό πως ο Άρης σημείωσε μόλις 7 διαδοχικούς πόντους σε όλο το ματς, και στα 3 δεκάλεπτα έβαλε ακριβώς τους ίδιους πόντους (16). Ούτε υπολογισμένα να τα είχαν...\nΑπό την άλλη μεριά, Μούρτος, Τσαιρέλης και Πελεκάνος μάλλον σεβάστηκαν το παρελθόν τους στην ομάδα του Άρη, οπότε οι ξένοι παίκτες πήραν το όπλο τους και γίνανε οι κυρίαρχοι των γηπεδούχων: Ο Λίτλ ήταν πρώτος σκόρερ με εξαιρετικά ποσοστά, ενώ ακολούθησαν και οι υπόλοιποι.\nΑς μη τα συζητάμε περισσότερο: Υλικό ούτε αναπτυξιακής ομάδας ο Άρης. Δεν φταίει εδώ η γκρίνια, δεν φταίει κανείς εξωγενής παράγοντας. Το πρόβλημα είναι ιογενές, εγγενές και εξαπλώνεται σαν το κακόηθες μελάνωμα. Σαν τους στίχους τους μεγάλου Παργινού, του Άλκη Αλκαίου, που έγραφε «σ' αυτήν την άσπρη πέτρα δε γλιτώνουν, διάδικοι, υπόδικοι, κατάδικοι». Εδώ πλέον μας τελειώσανε οι μαύρες τρύπες, τα παρελθόντα έτη, τα πνεύματα και οι μάγισσες, οι πλανεύτρες νύχτες και τα μεθυσμένα λόγια. Εδώ χρειάζονται έργα. Αλλιώς, θα δούμε μιζέριες.\nΑ1 ΑΡΗΣ ΕΣΑΚΕ ΗΦΑΙΣΤΟΣ ΛΗΜΝΟΥ ΜΑΝΩΛΟΠΟΥΛΟΣ ΠΑΠΑΔΟΠΟΥΛΟΣ ΣΟΥΛΗΣ ΜΑΡΚΟΠΟΥΛΟΣ\nΤα μπασκετικά κακώς κείμενα: Ήφαιστος Λήμνου - Άρης 85-59: Το κακόηθες μελάνωμα


Γρ. Σκαλκέας: Στην Ελλάδα δημιουργείται επιστημονικό προλεταριάτο | ΓΕΥΜΑ ΜΕ ΤΗΝ «Κ» | Η ΚΑΘΗΜΕΡΙΝΗ\nΓΕΥΜΑ ΜΕ ΤΗΝ «Κ» 06.03.2016\nΟ Γρηγόρης Σκαλκέας μιλά σχεδόν πάντα χαμηλόφωνα αλλά με πάθος. Παρατηρώ τα καλοφτιαγμένα του χέρια που κράτησαν ένα περίστροφο όταν ήταν 15 ετών –«ήταν Κατοχή και έπρεπε να αμυνθούμε έναντι του εχθρού»– ύστερα φόρεσαν γάντια του μποξ – «αθλούμην πολύ κάποτε...» και μετά έπιασαν το νυστέρι για να κάνουν χιλιάδες εγχειρήσεις, ανάμεσα στις οποίες και την πρώτη μεταμόσχευση νεφρού στη χώρα μας. Είναι μια προσωπικότητα πολύπλευρη που έδωσε επιτυχείς εξετάσεις στην επιστήμη και τη διοίκηση, αποτελώντας μια από τις πνευματικές φωνές του τόπου που δεν ταυτίστηκε ποτέ με κάποιο κόμμα.\nΠώς και δεν υπέκυψε στα θέλγητρα της πολιτικής; Γελάει και μου εξηγεί: «Με πίεσαν παλαιότερα να πάρω υπουργείο. Η μόνιμη απάντησή μου ήταν πως δεν μπορώ να αντέξω στην πολιτική, παρότι πιστεύω ότι αποτελεί το ύψιστο κοινωνικό λειτούργημα. Για να πείσω τον άνθρωπο που προσπαθούσε να μου αλλάξει γνώμη τον φώναξα να έρθει σε ένα χειρουργείο. Μετά λίγα λεπτά αποχώρησε γιατί δεν άντεχε... Του είπα: “τώρα κατάλαβες τι εννοούσα;”. Ούτε ως πανεπιστημιακός καθηγητής ήθελα να είμαι στη σκέπη κάποιου ιδεολογικού χώρου. Από την πείρα μου ξέρω ότι τα πας καλά στη μάθηση αν συμπαθείς τον δάσκαλο. Γιατί λοιπόν να γίνω αντιπαθής σε μια μερίδα φοιτητών μου που θα ανήκαν σε άλλο πολιτικό χώρο; Εν γένει πιστεύω ότι η κομματικοποίηση της εκπαίδευσης ήταν ένα από τα μεγαλύτερα δεινά που διάβρωσε το σύστημα. Μόνο αν εξορίσουμε τα κόμματα από την παιδεία όλων των βαθμίδων, θα δούμε πράγματι αλλαγές προς το καλύτερο. Αλλο η πολιτική ιδεολογία και άλλο ο κομματισμός. Ας αρχίσουμε τουλάχιστον από αυτό, τώρα που η πατρίδα βρίσκεται σε τόσο δεινή θέση για να έχουμε τουλάχιστον ελπίδες για το μέλλον».\nΚαθόμαστε στο γραφείο του στο Ιατροβιολογικό Ιδρυμα της Ακαδημίας Αθηνών, το οποίο πήρε σάρκα και οστά χάρις στις δικές του προσπάθειες. Αν και απέχει μια ανάσα από τη Μεσογείων, βρίσκεται μέσα σε έναν παλιό πευκώνα. Ξεκίνησε να λειτουργεί στις αρχές του 2000 και σήμερα έχει εκατοντάδες ερευνητές, ενώ πραγματοποιεί και ορισμένες εξειδικευμένες ιατρικές εξετάσεις για το κοινό.\nΟ Γρηγόρης Σκαλκέας είναι αναμφισβήτητα προσωπικότητα που έχει αφήσει τη σφραγίδα της στην ελληνική ιατρική μεταπολεμικά από το μετερίζι του Πανεπιστημίου και αργότερα της Ακαδημίας: Τη δεκαετία του ’60 δημιούργησε χειρουργική κλινική η οποία δεν υπήρχε στο Λαϊκό Νοσοκομείο. Υστερα, Μονάδα μεταμοσχεύσεων, όπου το 1971 έγινε η πρώτη μεταμόσχευση νεφρού και αργότερα συγχρόνως νεφρού και παγκρέατος. Το Κέντρο Πειραματικής Χειρουργικής και Χειρουργικής Ερεύνης, στο οποίο εκπονήθηκαν 197 διατριβές επί διδακτορία και 35 διατριβές επί υφηγεσία. Επίσης, δημιούργησε Κέντρο Καρδιοαγγειακής και Θωρακικής Χειρουργικής, το οποίο εγκαταστάθηκε στο Νοσοκομείο Σωτηρία. Ως αντιπρόεδρος – προεδρεύων του Δ.Σ. του ΚΑΤ, συνέβαλε στη μετατροπή του σε Κέντρο ατυχημάτων, όπως είναι σήμερα.\nΠαραμένει ακμαίος και οραματιστής. Τον ρωτώ τι είναι αυτό που του δίνει τόση δύναμη να συνεχίζει να εργάζεται από το πρωί μέχρι το βράδυ. «Η φιλοδοξία! Να σας εξηγήσω όμως πώς την ορίζω πλέον», απαντά.\n«Εδώ στο Ιδρυμα έχουμε 450 λαμπρά μυαλά, νέα Ελληνόπουλα που είναι καταπληκτικοί ερευνητές. Δεν πληρώνονται από το κράτος αλλά από διεθνή επιστημονικά προγράμματα. Η φιλοδοξία μου λοιπόν είναι να αγωνιστούμε ώστε το Ιδρυμα αυτό, που αντιμετωπίζει τεράστιες δυσκολίες λόγω της καταστάσεως, να συνεχίσει όχι μόνον να υπάρχει αλλά και να λειτουργεί υποδειγματικά. Σε μια περίοδο που όλα δείχνουν να καταρρέουν ή να κλυδωνίζονται έχουμε ανάγκη από παραδείγματα».\nΝα τιμωρούνται σκληρά όσοι γιατροί παίρνουν φακελάκι\nΟ Γρηγόρης Σκαλκέας κάνει μια μικρή αναδρομή: «Εζησα τα συμβάντα του Β΄ Παγκοσμίου Πολέμου ως έφηβος. Δεκαπέντε χρόνων ήμουν ήδη άντρας. Υστερα, έχασα νωρίς τον πατέρα μου και είχα να στηρίξω οικονομικά μια ολόκληρη οικογένεια, μάνα, αδελφές και μικρότερο αδελφό. Ψήθηκα στη ζωή, στα πραγματικά προβλήματα, όπως και πολλοί συνομήλικοί μου. Μεγάλωσα σε έναν κόσμο όπου υπήρχαν αυστηροί ηθικοί κώδικες και φτώχεια που σμίλευε άλλους χαρακτήρες από τους σημερινούς. Αυτός είναι και ο λόγος που ανησυχώ συχνά για τους σημερινούς νέους που τα έχουν βρει όλα έτοιμα στη ζωή τους».\n«Θεωρώ πάντως ότι η ζημιά στην ελληνική κοινωνία ξεκίνησε με τη χούντα, καθώς καταλύθηκε κάθε έννοια της ιεραρχίας: συνταγματάρχες έκαναν κουμάντο στον στρατηγό. Αυτό το βλέπει κανείς και σήμερα στην κοινωνία όταν οι φοιτητές αποκαλούν τον καθηγητή τους με το μικρό όνομα και αισθάνονται ότι ελέγχουν την εξέλιξή του μιας και συμμετέχουν στη διαδικασία της ψηφοφορίας για τις εκλογές των πανεπιστημιακών αρχών. Η μεταπολίτευση –με όλα τα οικονομικά οφέλη που ήρθαν από την είσοδό μας στην ΕΟΚ– επώασε τον εύκολο πλουτισμό. Και κάπως έτσι φτάσαμε στο αδιέξοδο. Σας φέρνω ένα παράδειγμα: πριν από δεκαετίες στη διαδρομή Αθήνα-Σούνιο έβλεπες λίγα εξοχικά σπίτια. Σήμερα δεν υπάρχει άχτιστη κορυφή. Οι ιδιοκτήτες τους δεν είναι βιομήχανοι και εφοπλιστές αλλά άνθρωποι μεσαίου εισοδήματος, υπάλληλοι, έμποροι, επαγγελματίες. Μεγάλο μέρος της κοινωνίας εκμεταλλεύτηκε καταστάσεις και συσσώρευσε πλούτο» λέει ο κ. Γρηγόρης Σκαλκέας\nΔράττομαι της ευκαιρίας να θέσω ένα αυτονόητο ερώτημα για τους γιατρούς. Δεν είναι λίγες οι περιπτώσεις που έχουν πιαστεί από τις αρχές με φακελάκι στο χέρι. Δεν είναι και ο δικός του κλάδος ένα μέρος του προβλήματος; «Θεωρώ χυδαίο να ζητήσει ένας άνθρωπος που εξασκεί το λειτούργημα της ιατρικής την επιπλέον παράνομη αμοιβή για να κάνει τη δουλειά του. Και ξέρω προσωπικά πως υπάρχουν γιατροί που αφήνουν στο συρτάρι τους φακέλους ασθενών που πρέπει να εγχειρισθούν άμεσα διότι περιμένουν τα μπαξίσια. Τα άτομα αυτά πρέπει να τιμωρούνται σκληρά και η δικαιοσύνη πρέπει να είναι αδέκαστη. Αν όμως από την άλλη μεριά, ο ασθενής από ευγνωμοσύνη και έχοντας την οικονομική ευχέρεια προσφέρει ένα συμβολικό δώρο, τότε είναι άλλη υπόθεση που δεν μπορεί να συγκριθεί με το φακελάκι. Πρόκειται για την ανθρώπινη σχέση γιατρού–ασθενή, όπου ο τελευταίος θέλει να εκφράσει τα συναισθήματά του στον πρώτο. Θυμάμαι από παιδί πως έδιναν και στα χωριά στους γιατρούς κοτόπουλα, ψάρια ή φρούτα».\nΤο σύστημα περίθαλψης θέλει εξορθολογισμό διότι έφτασε στα όριά του\nΠαρά τις πολλές σημαντικές διοικητικές θέσεις που είχε στη ζωή του, δεν έπαψε ποτέ να είναι και να αισθάνεται πρωτίστως γιατρός, βλέποντας τον κόσμο από αυτήν την οπτική: «Σήμερα τα πράγματα στην ιατρική έχουν αλλάξει πολύ και η επιστήμη μας έχει διαιρεθεί σε πολλές ειδικότητες. Απαραίτητη προϋπόθεση είναι για τον γιατρό να γνωρίζει πλήρως την ειδικότητά του και μετά να ασχοληθεί με άλλες υποειδικότητες.\nΣυγκεκριμένα, ένας χειρουργός οφείλει να γνωρίζει πλήρως τη γενική χειρουργική και μετά να ασχοληθεί π.χ. με τη λαπαροσκοπική, τη ρομποτική χειρουργική κ.λπ. Ολοι οι μαθητές και οι συνεργάτες μου, 24 εκ των οποίων έχουν εξελιχθεί σε τακτικούς καθηγητές, εγνώριζαν άριστα τη γενική χειρουργική και κατόπιν εστιάζονταν σε υποειδικότητες».\nΣυνεχίζει: «Ζούμε στην εποχή όπου ο ανθρωπισμός έχει υποχωρήσει και επικρατεί ο υλιστικός ευδαιμονισμός. Ο ανθρωπισμός όμως είναι απαραίτητη προϋπόθεση για τον γιατρό, διότι όπως λέει και ο Ιπποκράτης, για να γίνεις γιατρός πρέπει να αγαπάς τον άνθρωπο. Αν δεις τον άρρωστο ως μέσο εκμετάλλευσης και πλουτισμού, τότε καλύτερα να διαλέξεις άλλο επάγγελμα. Ομως, όταν όλοι έχουν ενστερνιστεί αυτές τις υλιστικές αξίες, είναι πολύ δύσκολο για κάθε γιατρό να αντισταθεί στο κυρίαρχο ρεύμα. Είναι μέρος της κοινωνίας και δεν μπορείς να ζητήσεις μια συγκεκριμένη τάξη επαγγελματιών να φέρεται διαφορετικά, να γίνουν ιεραπόστολοι. Θέλω να πω την άποψή μου για το θέμα: Πιστεύω ότι το κράτος είναι υποχρεωμένο να αμείβει επαρκώς κάθε εργαζόμενο και εν προκειμένω τους γιατρούς, ώστε οι ασθενείς να θεραπεύονται χωρίς οικονομική επιβάρυνση».\nΔεν υπάρχουν στατιστικές\nΔιακόπτουμε λίγο. Μέσα στην ησυχία, ακούγονται τα πουλιά από τα δέντρα μιας και το Ιατροβιολογικό Ιδρυμα είναι σχεδόν αποκομμένο από την κίνηση της πόλης. Αναρωτιέμαι πώς βλέπει τόσους Ελληνες γιατρούς που φεύγουν σαν μεταναστευτικά πουλιά στο εξωτερικό για να βρουν καλύτερα αμειβόμενες θέσεις απ’ ό,τι στη χώρα μας. «Στην Ελλάδα έχει γίνει ένα λάθος. Οι νέοι δεν κατατοπίζονται για το ποιο επάγγελμα τους αρμόζει, καθώς και δεν γνωρίζουν τα κοινωνικά και οικονομικά προβλήματα που θα αντιμετωπίσουν. Επίσης δεν υπάρχουν επίσημες στατιστικές του κράτους που να καθορίζουν τις ανάγκες της κοινωνίας για τα διάφορα επαγγέλματα. Στις χώρες της Δυτικής Ευρώπης και στην Αμερική μόνο το 20% - 30% των αποφοίτων λυκείου πάει στο πανεπιστήμιο. Εδώ θέλουν να πάνε όλοι. Διαθέτουμε 72.000 γιατρούς για δέκα εκατομμύρια πληθυσμού. Ο Παγκόσμιος Οργανισμός Υγείας λέει ότι η χώρα μας έχει ανάγκη από περίπου 15.000 - 20.000 γιατρούς. Αυτό σημαίνει τη δημιουργία επιστημονικού προλεταριάτου.\nΚαι όταν ένας επιστήμονας αισθάνεται ότι ανήκει σε ένα προλεταριάτο είναι πολύ πιο επικίνδυνος για χρηματισμό, διότι αυτός που έχει μάθει να κάνει μια τέχνη θα τα βγάλει πέρα και θα ζήσει. Ο γιατρός που σπούδασε 15 χρόνια, τι θα κάνει;».\nΕχοντας τεράστια πείρα, ο κ. Σκαλκέας πιστεύει ότι θα έπρεπε να ανασχεδιαστεί το σύστημα περίθαλψης: «Το βρετανικό σύστημα, όπου υπάρχει ο οικογενειακός γιατρός, είναι κατά τη γνώμη μου το καλύτερο. Οχι μόνον γνωρίζει το ιστορικό αλλά ξέρει και το ταμπεραμέντο του κάθε ασθενούς. Μπορεί, λ.χ., κάποιος να είναι αρρωστομανής ή φοβικός και να θέλει κάθε ημέρα να πηγαίνει στον γιατρό. Αν δεν υπάρχει ο οικογενειακός να τον καθησυχάζει, θα κλείνει ραντεβού σε άλλους χωρίς να είναι πραγματική ανάγκη. Ο οικογενειακός γιατρός, λοιπόν, οφείλει να εκτιμήσει πρώτος την κατάσταση και μετά να στείλει τον άρρωστο στο επόμενο βήμα. Εμείς στην Ελλάδα τα σχεδιάσαμε βάσει πολιτικών επιθυμιών όχι βάσει των αναγκών· και έτσι φτιάξαμε οικοδόμημα χωρίς τα θεμέλια. Στην περίοδο της κρίσης πρέπει να κάνουμε κινήσεις εξοικονόμησης και εξορθολογισμού, διότι το σύστημα έχει φτάσει στα όρια των αντοχών του».\nΚαι με τους πρόσφυγες που συσσωρεύονται στην ελληνική επικράτεια τι θα γίνει; «Οχι μόνον τα νοσοκομεία και οι γιατροί δεν αντέχουν πια. Ούτε οι φούρνοι αντέχουν. Είμαστε μια φτωχή χώρα και ένα μέρος των Ελλήνων ήδη τρέφεται σε συσσίτια. Κάποτε, όταν ήμασταν σε καλύτερη κατάσταση, οι Αλβανοί που ζούσαν στη χώρα μας έφερναν και τους συγγενείς τους για να χειρουργηθούν δωρεάν στα ελληνικά νοσοκομεία.\nΣήμερα είναι μια άλλη πραγματικότητα, πολύ πιο σκληρή για όλους μας. Στεναχωριέμαι αφάνταστα ως γιατρός που βλέπω την ταλαιπωρία και την οδύσσεια των ανθρώπων αυτών και γνωρίζω ότι χωρίς σχεδιασμό τα πράγματα θα γίνουν πολύ χειρότερα, διότι πολλά κράτη της Ε.Ε. δεν συμπεριφέρονται όπως θα έπρεπε να συμπεριφέρονται κυβερνήσεις μιας ενωμένης Ευρώπης. Πιστεύω ότι η πολιτική μας ηγεσία, κυβέρνηση και αντιπολίτευση, πρέπει από κοινού να συμφωνήσουν στρατηγικές και μέτρα για την αντιμετώπιση του τεραστίου, του δυσχερεστέρου προβλήματος της χώρας».\nΕίχαμε αποφασίσει με τον κ. Σκαλκέα να γευματίσουμε στο κυλικείο του Ιδρύματος. Για να μη χάσουμε όμως την ωραία ησυχία του γραφείου του, προτιμήσαμε να ζητήσουμε να μας φέρουν εκεί το μεσημεριανό μας. Φάγαμε δύο νοστιμότατες μερίδες μπιφτέκια με λαχανικά και ήπιαμε νερό. Τον λογαριασμό κάλυψε ο κ. καθηγητής.\nΓεννιέται στην Αρεόπολη.\nΕλαβε ειδικότητα Γενικού Χειρουργού.\nΕκλέγεται τακτικός καθηγητής Χειρουργικής στο Πανεπιστήμιο Αθηνών.\nIδρύει Μονάδα Μεταμοσχεύσεων και εκτελεί την πρώτη μεταμόσχευση νεφρού στη χώρα μας.\nΙδρυσε το πρώτο, στην Eλλάδα, Eργαστήριο Πειραματικής Xειρουργικής και Xειρουργικής Eρεύνης.\nΚαθηγητής Χειρουργικής στο Ohio State University.\nΤακτικό μέλος της Ακαδημίας Αθηνών. Κάνει την πρώτη ταυτόχρονη μεταμόσχευση νεφρού και παγκρέατος στην Ελλάδα.\nΕγκαινιάζεται το Ιδρυμα Ιατροβιολογικών Ερευνών της Ακαδημίας Αθηνών.\nΠρόεδρος της Ακαδημίας Αθηνών, την οποία ανακαίνισε εκ βάθρων.\nΤιμάται με τον Μεγαλόσταυρο του Τάγματος του Φοίνικος.


«Άρπαξαν» το πλεονέκτημα - Onsports.gr\nΓιάννης Ασκούνης\t14 Απριλίου 2011, 08:15\n«Άρπαξαν» το πλεονέκτημα\nΟι Nashville Predators πήραν αμέσως το πλεονέκτημα έδρας στην σειρά εναντίον των Anaheim Ducks.\nΣυγκεκριμένα, τα «αρπαχτικά» κέρδισαν με 4-1 εκτός έδρας τις «πάπιες». Στο πέμπτο λεπτό της αναμέτρησης ο Shea Weber άνοιξε το σκορ σε power play, ενώ στο τελευταίο πεντάλεπτο της δεύτερης περιόδου εξαργύρωσαν την αγωνιστική τους ανωτερότητα με δύο ακόμα γκολ. Έπειτα, στο 0:56 του τρίτου εικοσαλέπτου, ο Mike Fisher πέτυχε το δεύτερο προσωπικό του γκολ «γράφοντας» το 4-0.\nΟι γηπεδούχοι μείωσαν τυπικά σε 4-1 με γκολ του Φιλανδού Teemu Selanne σε power play 8:36 πριν το τέλος. Πάντως, ο δεύτερος αγώνας θα γίνει πάλι στο Άναχαϊμ. Σε αυτό, οι «πάπιες» θα προσπαθήσουν να ισοφαρίσουν την σειρά σε 1-1.


Παναγιά η φυσεκλιώτισσα | Δρόμος της Αριστεράς\nΑρχική αρχείο στηλών επιΚοινωνία Παναγιά η φυσεκλιώτισσα\nΈνα ευτυχισμένο πιτσιρίκι κρατά το δώρο που μόλις πήρε από το πανηγύρι της Παναγίας (μεγάλη η χάρη της). Ανάμεσα στην τσίκνα από τα σουβλάκια και τα ψητά ξεπροβάλλει ένα μεγάλο παραλληλόγραμμο κουτί κι από πίσω δυο πόδια. Το κουτί μοιάζει να περπατάει μόνο του αφού είναι λίγο ψηλότερο από τον ευτυχισμένο μπόμπιρα, που το κουβαλάει με την ίδια ευλάβεια που κρατάει η μάνα του τη λαμπάδα, ίσα με το μπόι της κι αυτηνής για να την ανάψει στην Παναγία (μεγάλη η χάρη της). Κοιτάζω καλύτερα να δω που οφείλεται η ευτυχία του μικρού και βλέπω ένα Καλάσνικοφ. Χωρίς πλάκα. Σαν αληθινό. Πλαστικό μεν αλλά ίδιο μέγεθος (το λέει και πάνω στο κουτί – «αυθεντική απομίμηση» γράφει στα αγγλικά ή κάτι τέτοιο). Ο μπόμπιρας το κρατά σφιχτά και δε βλέπει την ώρα να τελειώνει με τα κεριά και τα τάματα και τις λειτουργίες για να πάει στη γειτονιά να ξεκάνει με τη μία όλους τους φίλους του μαζί με τις μανάδες και τους πατεράδες τους.


Ο ΧΑΦΙΕΣ: Covid-19: Πως αναμένεται να επηρεάσει η πανδημία τα εμπορικά και τα ακίνητα\nCovid-19: Πως αναμένεται να επηρεάσει η πανδημία τα εμπορικά και τα ακίνητα\nΗ πανδημία του Covid-19 έχει ομολογουμένως αλλάξει το τρόπο που ζούμε και εργαζόμαστε. Οι επιπτώσεις της στα εμπορικά ακίνητα αναμένεται να είναι δομικές και μακροχρόνιες και η αγορά καλείται να αντιμετωπίσει νέες προκλήσεις αλλά ταυτόχρονα δημιουργεί ευκαιρίες. Αρθρο του Πάνου Κολιούση\nΗ πανδημία του Covid-19 έχει ομολογουμένως αλλάξει το τρόπο που ζούμε και εργαζόμαστε. Οι επιπτώσεις της στα εμπορικά ακίνητα αναμένεται να είναι δομικές και μακροχρόνιες και η αγορά καλείται να αντιμετωπίσει νέες προκλήσεις αλλά ταυτόχρονα δημιουργεί ευκαιρίες.\nΥπό το πρίσμα της επενδυτικής σκοπιάς, είναι σημαντικό να κατανοήσουμε ποιες είναι οι δυνητικές μεταβολές και οι μακροχρόνιες επιπτώσεις της πανδημίας, το οποίο θα βοηθήσει στην\nαναπροσαρμογή της επενδυτικής στρατηγικής αλλά και στην μεγιστοποίηση των αποδόσεων. Σε αυτό το άρθρο αναφερόμαστε στους τέσσερεις βασικούς κλάδους ακινήτων: γραφεία, ξενοδοχεία, καταστήματα και logistics.\nΑναφορικά με τα εμπορικά ακίνητα γραφείων, η πανδημία έχει επιταχύνει τη τεχνολογική προσαρμογή των εταιρειών και έχει καταστήσει σαφές ότι η τηλεργασία είναι εφικτή σε μεγαλύτερη κλίμακα. Αυτό θα έχει ως συνέπεια οι εταιρείες να επανεξετάσουν τη στρατηγική του corporate real estate (όπως την επιλογή τοποθεσίας και το σχεδιασμό γραφείων) και συνεπώς τις ανάγκες τους για κτηριακές εγκαταστάσεις. Οι εταιρείες αναμένεται να υιοθετήσουν στρατηγικές που θα εστιάζουν στη βελτίωση της ευημερίας των εργαζομένων, στη βιωσιμότητα και την οργανωτική ανθεκτικότητα, καθώς και να ενισχύσουν το ρόλο του γραφείου ως χώρου κοινότητας και συνεργασίας. Η μεταβολή ζήτησης για γραφειακούς χώρους πιθανόν να αντισταθμιστεί σε κάποιο βαθμό από την επανεξέταση της αναγκαίας πυκνότητας των εργαζομένων ανά τετραγωνικό μέτρο, λόγω των μέτρων κοινωνικής αποστασιοποίησης.\nΠιέσεις στο μέσο έσοδο ανά δωμάτιο και συνεπώς στις αποδόσεις αναμένεται να βιώσουν τα ξενοδοχεία που προσελκύουν όχι μόνο τουρίστες αλλά και επιχειρηματικούς ταξιδιώτες, καθώς οι εταιρείες αναμένεται να επανεξετάσουν τα επιχειρηματικά ταξίδια, λόγω αφενός της αυξανόμενης διείσδυσης της τεχνολογίας και των οικονομικών επιπτώσεων της πανδημίας, και αφετέρου της αυξανόμενης ευαισθησίας στις περιβαλλοντολογικές επιπτώσεις των ταξιδιών και των στόχων εταιρικής διακυβέρνησης της εκάστοτε επιχείρησης.\nΟι εξελίξεις στα ακίνητα λιανικού εμπορίου έχουν επίσης επιταχυνθεί, ένα κλάδο που αντιμετώπιζε προκλήσεις ήδη πριν από την πανδημία. Οι καταναλωτές ενστερνίζονται το διαδικτυακό λιανικό εμπόριο όλο και περισσότερο. Η τεχνολογία βοηθάει στην περαιτέρω διείσδυση του ηλεκτρονικού εμπορίου, καθιστώντας τα εμπορικά καταστήματα λιγότερο επικερδή, με τις ανάλογες επιπτώσεις στην αξία και τα ενοίκια, και οδηγώντας στην ανάγκη προσαρμογής της χρήση τους είτε σε καταστήματα «εμπειρίας» είτε σε κόμβο «last mile» (δηλαδή σημεία που ο καταναλωτής μπορεί να δει, παραλάβει και να επιστρέψει ένα προϊόν). Συνεπώς η πανδημία αναμένεται να δώσει επιπλέον ώθηση στις δομικές αλλαγές στον κλάδο αυτό.\nΟ κλάδος του real estate που αναμένεται να επωφεληθεί από τις περιστάσεις είναι τα logistics. Είναι η άλλη πλευρά του νομίσματος του λιανικού εμπορίου και ο επωφελούμενος του διαδικτυακού εμπορίου. Η διείσδυση των online αγορών έχουν οδηγήσει σε δομική μεταφορά της καταναλωτικής δαπάνης στο online εμπόριο και την αύξηση της ζήτησης αποθηκευτικών χώρων. Σε συγκεκριμένες Ευρωπαϊκές αγορές οι εκτιμήσεις αναφέρουν για ανάγκη διπλασιασμού του απαιτούμενου χώρου. Επιπροσθέτως, η ανάγκη να ενισχυθεί η ανθεκτικότητα της εφοδιαστικής αλυσίδας (resilience) είναι επιτακτική, το οποίο αναμένεται να οδηγήσει στην ανάπτυξη περιφερειακών κέντρων παραγωγής και συνεπώς αύξηση στη ζήτηση χώρων logistics.\nΤο ιδιαίτερο πλεονέκτημα της αγοράς αυτής σε σχέση με το λιανικό εμπόριο είναι το κόστος χρήσης του ακινήτου ανά τετραγωνικό μέτρο (ενοίκιο και έξοδα χρήσης) σε σχέση με τα ακίνητα λιανικού εμπορίου. Το κόστος σε Ευρωπαϊκές αγορές κατά μέσο όρο ανέρχεται σε 1% ως ποσοστό επί των πωλήσεων έναντι 10%-15% αντίστοιχα για καταστήματα. Συνεπώς, υπάρχει μεγάλο περιθώριο για επίτευξη υψηλότερων ενοικίων. Σε βραχυχρόνια επίσης βάση, παρατηρείται ανοδική πίεση στα ενοίκια από την αύξηση ζήτησης αποθήκευσης λόγω των αυξημένων αδιάθετων αποθεμάτων εταιρειών.\nΣυμπερασματικά, η αγορά του εμπορικού real estate καλείται να προσαρμοστεί στις νέες συνθήκες που δημιουργούνται από την πανδημία. Οι επενδυτικές στρατηγικές θα χρειαστεί να αναθεωρηθούν και νέες ευκαιρίες αναμένεται να αναδυθούν, καλώντας τους επενδυτές να εστιάσουν στα ακίνητα ως υπηρεσία (real estate as service), το οποίο θα προσελκύσει τους κατάλληλους ενοικιαστές και τις πιο επικερδείς αποδόσεις.\n*Ο Πάνος Κολιούσης εργάζεται στο Λονδίνο ως Senior Vice President και ειδικεύεται στη χρηματοδότηση εξαγορών εμπορικών ακινήτων


Μπαμπά Σούλα ….η μαμά Μήτσος…. κατουράει όρθια. - Ξυπνήστε ρε\nΜπαμπά Σούλα ….η μαμά Μήτσος…. κατουράει όρθια.\n10/03/2017 09:30:00 μ.μ.\nΤον κίνδυνο καταστρατήγησης και δόλιας χρήσης των διατάξεων του νομοσχεδίου για την μεταβολή φύλου επισήμανε η\nεκπρόσωπος της Εταιρείας Οικογενειακού Δικαίου, Ιωάννα Κονδύλη, κατά την ακρόαση κοινωνικών φορέων από τα μέλη της αρμόδιας κοινοβουλευτικής επιτροπής της Βουλής που επεξεργάζεται το σχέδιο νόμου. Η κυρία Κονδύλη υποστήριξε πως οι προωθούμενες ρυθμίσεις ανοίγουν «κερκόπορτα» για νομιμοποίηση γάμου ή υιοθεσίας από ομόφυλα ζευγάρια\n«Απαγορεύεται ο γάμος μεταξύ προσώπων του ιδίου φύλου, τώρα μπορεί να αλλάξει και να γίνει αυτός ο γάμος και μετά από αυτό το γάμο να ανοίξει ο δρόμος για την υιοθεσία από ομόφυλα ζευγάρια, ο οποίος επίσης απαγορεύεται από την ισχύουσα νομοθεσία. Δεν κρίνω, αν είναι καλή ή κακή νομοθεσία, όμως είναι η ισχύουσα νομοθεσία … Υπάρχει υποχρέωση για στράτευση, σκεφτείτε κάποιος νεαρός, ο οποίος στα 19 κάνει δήλωση «γυναίκα» για να αποφύγει τη στράτευση και στα 29 επιστρέφει.\nΤο ίδιο πράγμα είναι και η επιστράτευση … Αναφέρθηκε το ΑΜΚΑ και το ΑΦΜ. Να σας πω ότι δεν μπορεί να ταυτιστεί το πρόσωπο, διότι όταν βγάζουμε μια διαταγή πληρωμής, ότι ένα πρόσωπο οφείλει ένα ποσό, χρειάζεται να γίνει αναγκαστική εκτέλεση, κατάσχεση δηλαδή, εκεί θα πρέπει να το βρούμε. Έχουμε, λοιπόν, το όνομά του, που είναι πια διαφορετικό, το φύλο του που είναι διαφορετικό, αν αλλάξει η διεύθυνση κατοικίας, για το επίπεδο του ιδιωτικού δικαίου των συναλλασσομένων απλών ανθρώπων, είναι κάτι πάρα πολύ δύσκολο. Τώρα, εάν κάποιος καταφέρει να ποινικοποιήσει μια υπόθεση αυτό είναι κάτι διαφορετικό. Επίσης υπάρχουν τα των αθλητών ή στις γυναικείες φυλακές κάποιος που θα αλλάξει, γιατί μπορεί να νομίζει ότι θα μπορεί να περνάει καλύτερα. Μπορεί να σκεφτεί κανείς πάρα πολλές καταστρατηγήσεις και στο χώρο του ποινικού δικαίου. Κάποιος που έχει καταδικασθεί για ένα έγκλημα και μετά λέει, τώρα είμαι ένας άλλος άνθρωπος, έχω μια άλλη προσωπικότητα, ζητώ να γίνει επανάληψη της δίκης.\nΑνώνυμος 3 Οκτωβρίου 2017 - 9:43 μ.μ.\nΣε λίγα χρόνια εκτός από τα τραβέλια θα κυκλοφορούν ανάμεσά μας και οι μη άνθρωποι και δεν θα παίρνουμε χαμπάρι, θα μας φαίνονται όλα απολύτως φυσιολογικά. Άσε που με την τεχνολογία των βιορομπότ που αναπτύσσεται σε μερικά θα γεμίσουμε με κλώνους.\nΑνώνυμος 3 Οκτωβρίου 2017 - 10:16 μ.μ.\nΤΙ ΑΝΑΜΕΣΑ ΜΑΣ ΡΕ ΦΙΛΕ ΜΕΣΑ ΣΤΗΝ ΒΟΥΛΗ ΚΥΚΛΟΦΟΡΟΥΝ.\nΑνώνυμος 3 Οκτωβρίου 2017 - 10:35 μ.μ.\nΠουστιά σηκωθείτε να βγούμε στους δρόμους\nΑνώνυμος 3 Οκτωβρίου 2017 - 10:40 μ.μ.\nΤι κοινωνίες ετοιμάζουν για τις επόμενες γενιές; Αναρωτηθήκατε;\nΑνώνυμος 3 Οκτωβρίου 2017 - 10:41 μ.μ.\nΗ οπισθοδρόμηση είναι πρόοδος.


«Κόσμος χωρίς ήρωες δεν είναι καλός» | Rockhard - Greece\n3 Μαρτίου, 2020 - 10:00\nΈτσι είχε πει κάποτε ο αγαπημένος μου, Gene Simmons, μιλώντας σε ένα γενικότερο πλαίσιο, αλλά εστιάζοντας στη μουσική. Ο σκληρός ήχος ανδρώθηκε και μεγάλωσε, όχι μόνο λόγω της καλής μουσικής που έβγαινε προς τα έξω, αλλά και επειδή είχε την τάση να δημιουργεί ινδάλματα, «θεούς», ήρωες, που στο μυαλό του κάθε οπαδού ήταν κάτι άφταστο! Κάτι το οποίο είχε τη δυνατότητα να θαυμάσει μόνο σε ζωντανές εμφανίσεις και στις σελίδες κάποιου περιοδικού!\nΓια 40 περίπου χρόνια, αυτό ήταν μέρος του όλου σκηνικού που ονομάζεται σκληρός ήχος! Όλα όμως, άλλαξαν άρδην με την έλευση των social media και ειδικά την έξαρσή τους τα τελευταία χρόνια. Θα μου πεις, «μεγάλε, τι εννοείς;». Εννοώ, πως υπάρχει ένα πολύ μεγάλο ποσοστό ανθρώπων εκεί έξω, που για τον οποιονδήποτε λόγο, «αποδομούν» τα πρόσωπα και τα συγκροτήματα τα οποία έδωσαν και δίνουν νόημα στη μουσική που ακούμε! Για να το πω πιο λαϊκά, το «κράξιμο» προς τους μεγάλους πάει και έρχεται, χωρίς κανέναν ενδοιασμό ή ντροπή. Και όχι μόνο υφίσταται, αλλά λαμβάνει και τεράστιας αποδοχής.\nΕίναι πραγματικά λυπηρό το να βλέπεις υποτιμητικά σχόλια για ονόματα τα οποία πριν λίγα χρόνια δε μπορούσες να τα ακουμπήσεις, για τον απλούστατο λόγο ότι δεν είχες το βήμα να το κάνεις. Το έκανες μόνο σε «καφενειακές» συζητήσεις, οι οποίες γινόντουσαν και σε κλίκες 3-4 ατόμων. Ήταν κάτι που συζήταγες με φίλους. Πλέον, αυτό που κάποτε θεωρούνταν πλάκα, αποκτά τεράστιες διαστάσεις, καθώς μέσω του διαδικτύου μπορεί να σχολιαστεί από εκατοντάδες ανθρώπους. Το λυπηρό όμως δεν είναι μόνο αυτό.\nΚατά την προσωπική μου ταπεινή άποψη, το πλέον λυπηρό είναι ότι όλο και μεγαλώνει ο κύκλος όλων αυτό που έχουν ανάγει το «σχολιασμό» όλων αυτών των γεγονότων σε επιστήμη, με κάθε λογής ανυπόστατα επιχειρήματα. Διότι αν τα επιχειρήματα είναι η ηλικία, ο λόγος που ο κάθε καλλιτέχνης κυκλοφορεί κάτι και το νέο αίμα που έρχεται προσωπικά, τότε, προσωπικά, δεν τα δέχομαι. Θα τα δεχόμουν, αν ο καθένας από αυτούς δεχόταν τα σχόλια των άλλων, χωρίς να νευριάζει. Γιατί, όπως ο καθένας «κατακρεουργεί» τον κάθε μουσικό, έτσι και ο καθένας μπορεί να σχολιάσει αυτόν που κάνει το εκάστοτε σχόλιο. Έτσι, δεν είναι; Γιατί σε πολλές περιπτώσεις δεν κρίνεις μουσικά, αλλά στοχευόμενα στην προσωπικότητα.\nΟ Steve Harris έχει ακόμα τους MAIDEN για τα χρήματα, λες και δεν έχει, ο Hetfield κάνει περιοδείες 5 χρόνια γιατί δεν έχει έμπνευση, οι BLACK SABBATH έκαναν δύο reunion με την πρόφαση του νέου υλικού και έβγαλαν ένα δίσκο μόνο και μόνο για να μην πει κανείς κουβέντα, οι MANOWAR κοροϊδεύουν τους φανατικούς οπαδούς τους, ο Ozzy και οι DEEP PURPLE δεν έχουν λόγο ύπαρξης, το ίδιο και οι KISS. Oι JUDAS PRIEST έπρεπε να σταματήσουν μαζί με τους SCORPIONS, γιατί κάνουν αποχαιρετιστήρια περιοδεία, αλλά μένουν για τα φράγκα!\nΑλήθεια, ένιωσε ποτέ κανείς από αυτούς του «δικαστές» τι σημαίνει για όλους αυτούς η μουσική; Έχει μπει κανείς έστω και για λίγο στα παπούτσια τους; Καταλαβαίνει τη σημαίνει για τον Steve Harris, για παράδειγμα, τι σημαίνει να δημιουργείς και να είσαι στο δρόμο; Και αναφέρομαι στον συγκεκριμένο, διότι έκανε ένα project δικό του, απλά και μόνο για να βρίσκεται στον δρόμο, όταν δεν μπορεί να το κάνει με τους MAIDEN! Είναι η ζωή τους και κανείς δε μπορεί να το επικρίνει αυτό, όπως δε μπορεί να κρίνει κανείς τη ζωή του άλλου. Γιατί αν το κάνει και κρίνει τον διπλανό του, θα έχουμε «ομορφιές». Το κράξιμο στον «μεγάλο», είναι η εύκολη λύση, γιατί δε θα φτάσει τίποτα από αυτά στην οθόνη του για να τα διαβάσει. Όχι πως αν το κάνει θα αλλάξει κάτι, αλλά είναι μία αλήθεια αυτό.\nΠλέον, η μουσική δεν παράγει ήρωες. Και δεν παράγει για τους παραπάνω λόγους. Όχι γιατί δεν το αξίζουν οι μουσικοί του σήμερα. Αλλά γιατί υπάρχει η δυνατότητα να «επικοινωνήσεις» πλέον με αυτούς του μουσικούς. Και αν δεν μπορείς να το κάνεις τώρα που κάποιες μπάντες έχουν μεγαλώσει, μπορούσες να το κάνεις παλαιότερα, αν τους ακολουθούσες στα social media. Δεν υπάρχει αυτή η μυσταγωγία του παρελθόντος, που ακόμα και το πιο μικρό μέγεθος φάνταζε τεράστιο στα μάτια του οπαδού.\nΘα μου πεις πως δεν υπάρχει κάτι καλύτερο από το να μιλάς με κάποιο μέλος μίας μπάντας την οποία γουστάρεις και φυσικά και θα συμφωνήσω μαζί σου. Αλλά σε επαναφέρω στην αρχή του κειμένου. Δες πόσα είδη μουσικής παρήλθαν με το πέρασμα των χρόνων και κάνε τη σύγκριση με τον σκληρό ήχο. Όλα πάνε και έρχονται, μόνο η αγαπημένη μας μουσική έμεινε τόσα χρόνια στο προσκήνιο. Και θεωρώ πως εκτός από την καλή μουσική, το θέμα των ηρώων και των ειδώλων, ήταν αυτό που την κράτησε ζωντανή εδώ και 50 χρόνια. Με τη μόνη διαφορά πως εξακολουθεί να παράγεται καλή μουσική, χωρίς όμως να παράγει ήρωες, είδωλα. Και μόλις αποσυρθεί και ο τελευταίος μεγάλος, τότε το κενό θα είναι δυσαναπλήρωτο για το χώρο. Τόσο για τους μουσικούς όσο και για τους οπαδούς.


Μαρία Τζομπανάκη από Νέα Υόρκη: «Είμαι πολύ περήφανη για την Ελλάδα μας – Αυτό που έχω βιώσει είναι έκπληξη» – Stroumfaki.gr\nΜαρία Τζομπανάκη από Νέα Υόρκη: «Είμαι πολύ περήφανη για την Ελλάδα μας – Αυτό που έχω βιώσει είναι έκπληξη»\n01/04/2020 12/04/2020 admin\nΗ Μαρία Τζομπανάκη μίλησε σε απευθείας σύνδεση μέσω skype στο “Μαζί σου” με την Τατιάνα Στεφανίδου για την καθημερινότητά της στη Νέα Υόρκη εν μέσω καραντίνας και τα όσα διαδραματίζονται στην άλλη πλευρά του Ατλαντικού μετά την έξαρση της πανδημίας.\nΗ Μαρία Τζομπανάκη σημείωσε χαρακτηριστικά πως “θέλω να τονίσω κάτι… Επειδή χρησιμοποιήσαμε κατά κόρον τις λέξεις, κόλαση και τρόμος. Αυτά τα συναισθήματα ήταν στο πρώτο σοκ, δηλαδή όταν ξαφνικά συνειδητοποίησαν οι κάτοικοι της ευρύτερης περιοχής εδώ ότι Covid 19 είναι έξω από την πόρτα μας! Έτρεξαν στα σούπερ μάρκετ και άδειασαν τα ράφια. Κάτι που δεν φανταζόμουν ότι θα γίνει ποτέ στη Νέα Υόρκη ή στις ΗΠΑ”.\n“Αυτό που έχω βιώσει εγώ είναι έκπληξη. Μεγάλη έκπληξη. Δεν το περίμενα μια χώρα τόσο ισχυρή θα ήταν ανέτοιμη να αντιμετωπίσει έναν τόσο μεγάλο κίνδυνο. Είμαι πολύ περήφανη για την Ελλάδα μας που μια τόσο μικρή χώρα κατάφερε να γίνει παράδειγμα προς μίμηση σε μια τόσο κρίσιμη στιγμή της ιστορίας της ανθρωπότητας. Εδώ αν πεθάνεις είσαι ένας αριθμός, στην Ελλάδα έχεις ονοματεπώνυπο”.\n← Αμετανόητη η Θεσσαλονικιά που «τα πήρε» στη Νέα Παραλία: «Αυτή είναι η αλήθεια για οτι έγινε»\nViral: Νεαρή ζητά τον ξεσηκωμό των Ελλήνων για «να κάνουμε Ανάσταση και να πάρουμε το Άγιο Φως» (ΒΙΝΤΕΟ) →